TUN M DAN ANWAR SUDAH ADA CUKUP NOMBOR UNTUK JATUHKAN MUHYIDDIN

Sebagaimana yang sedia dimaklumi, Muhyiddin Yassin hanya mempunyai sokongan sebanyak 113 daripada 222 Ahli Parlimen pada pembukaan Sidang Parlimen 18 Mei lalu.
Bermakna, kelebihan yang ada pada Muhyiddin hanya dua undi saja.
Ini adalah kedudukan majoriti paling kecil dan paling lekeh pernah dikecap oleh mana-mana Perdana Menteri sebelum ini.
Lebih daripada itu, kelebihan hanya dua majoriti itu pula diraih setelah Muhyiddin melambakkan jawatan menteri, timbalan menteri, pengerusi GLC dan duta bertaraf menteri kepada Ahli-Ahli Parlimen blok penyokong kerajaan.
Jika diadakan undian pada hari tersebut, termasuk kemungkinan ada daripada pihak PN yang memberi sokongan dalam diam kepada pembangkang, adalah tidak mustahil Muhyiddin akan kecundang dibuatnya.
Tetapi, disebabkan Sidang Parlimen 18 Mei itu hanya terhad kepada titah perasmian Yang Dipertuan Agong semata-mata, maka terselamatlah Muhyiddin daripada dijatuhkan.
Dalam kenyataan kemudiannya susulan Sidang Parlimen yang pelik itu, Tun Mahathir Mohamad berkata, jika Muhyiddin terus mengelak-ngelak daripada membenarkan usul undi tidak percaya dibentangkan, pihak pembangkang akan sentiasa menguji kedudukan kerajaan dengan menolak kelulusan sebarang usul dan rang undang-undang yang mahu dibawa ke Parlimen.
“Pembangkang tidak akan berputus asa daripada berusaha untuk terus menumbangkan Muhyidrin,” tegas Tun Mahathir lagi.
Seterusnya, Ketua Pembangkang Anwar Ibrahim pula berkata, hampir mustahil untuk kerajaan PN yang diterajui Muhyiddin ini mampu bertahan sehingga PRU15 akan datang.
“Jika mereka yakin ada sokongan majoriti, mereka akan mengadakan Sidang Parlimen seperti lazimnya.
“Tetapi mereka tidak berbuat demikian dan ini membuktikan mereka sangat takut usul undi tidak percaya akan berjaya,” tambah Anwar lagi.
Kenapakah kedua-duanya, Tun Mahathir dan Anwar dilihat mempunyai keyakinan yang tinggi untuk menjatuhkan Muhyiddin?
Keyakinan kedua-duanya itu tidak lain adalah disebabkan sokongan mencukupi untuk menjatuhkan Muhyiddin sebenarnya sudah pun diperolehi sekarang ini.
Selain blok pembangkang yang sudah ada 113 undi, beberapa undi lagi adalah diperolehi daripada blok kerajaan yang selama ini dilihat memberi sokongan kepada Muhyiddin.
Melalui kerjasama semula antara Tun Mahathir dengan Anwar dan PH, mereka sudah pun menggembleng kekuatan untuk memastikan kejayaan benar-benar dapat diperolehi.
Kebersamaan mereka ialah untuk memastikan kuasa dapat dikembalikan semula kepada PH sebagaimana mandat yang telah diberi rakyat pada PRU14 lalu.
Pengakuan sokongan mereka itu sudah sedia ada di tangan Tun Mahathir dan Anwar serta hanya menunggu masa, seawalnya dalam Sidang Parlimen 13 Julai nanti untuk ia dibuktikan.
Awas Muhyiddin, masa kejatuhan kerajaan tebuk atap ini akan tiba tidak lama lagi.
(Shahbudindotcom 27/05/2020)

0

0

votes
Article Rating
Kongsikan artikel ini


AHLI2 PARLIMEN PKR SUDAH SIAP SEDIA DENGAN PERALIHAN KUASA

KENYATAAN MEDIA BERSAMA AHLI-AHLI PARLIMEN KEADILAN
39 Ahli-Ahli Parlimen KEADILAN telah mengadakan satu pertemuan secara atas talian hari ini.
Antara perkara yang dibincangkan termasuk melipatgandakan usaha penelitian dan penggubalan dasar-dasar yang mengutamakan nasib rakyat, serta keperluan untuk mengemaskini gerak langkah memperkukuh agenda Reformasi di dalam dan luar Parlimen.
Ahli-Ahli Parlimen KEADILAN diingatkan agar menitikberatkan kebajikan warga terutama yang terkesan akibat Covid-19 termasuk yang kehilangan pendapatan dan pekerjaan, di mana usaha menyeluruh diperlukan.
Ahli-Ahli Parlimen KEADILAN juga menekankan keperluan bermuhasabah dan meneliti usaha selama ini untuk menepati janji-janji yang dibuat serta mengelak dari mengulangi kesilapan-kesilapan yang telah berlaku.
Kami juga berpendirian bahawa Pakatan Harapan perlu terus diperkukuh kerana mandat rakyat telah diberi kepada Pakatan Harapan dengan jelas pada PRU14 yang lalu.
Pada masa yang sama, kami turut mengambil maklum bahawa proses rundingan dan perbincangan dengan semua pihak masih berterusan, demi mengembalikan mandat rakyat ke tempat yang sepatutnya pada kadar segera.
Ini bukan pertarungan di kalangan elit politik untuk merebut kuasa, tetapi sebaliknya adalah usaha membawa agenda Reformasi sebenar yang mengutamakan kepedulian rakyat.
Sebarang peralihan kuasa perlu berlaku sepertimana yang dijanjikan, berjalan dengan tertib dan aman, serta mengikut lunas undang-undang.
YB Dato’ Johari Abdul
Ahli Parlimen Sungai Petani
Ketua Whip KEADILAN
28 Mei 2020.

0

0

votes
Article Rating
Kongsikan artikel ini


BYE BYE MUHYIDDIN…..

Ada dua perkara penting yang menyebabkan peralihan kerajaan kepada PH tidak dapat dielakkan daripada berlaku tidak lama lagi.
Pertama, PH ketika ini sudah mempunyai cukup bilangan Ahli Parlimen yang menyokongnya dan kedua, siapa calon Perdana Menteri juga sudah dipersetujui.
Tetapi, perubahan kerajaan ini bukanlah mencuri mandat rakyat sebagaimana yang dilakukan oleh PN sebelum ini, sebaliknya bertujuan mengembalikan semula mandat rakyat kepada PH sebagai pihak yang berhak dan dipilih rakyat dalam PRU14 lalu.
Dari segi bilangan Ahli Parlimen atau nombor yang ada, berapa jumlahnya sama ada 113, 115, 120 atau 129 bukanlah perkara mustahak kerana yang penting ia lebih daripada jumlah minimum 112.
Proses mengambil alih kerajaan ini dipercayai akan dilakukan melalui usul undi tidak percaya di Parlimen pada Julai akan datang.
Ia tidak dilakukan dengan cara mengumpul Akuan Bersumpah atau SD yang kemudian dipersembahkan kepada Yang Dipertuan Agong sebagai bukti sudah ada cukup majoriti.
Difahamkan ini berikutan Ahli-Ahli Parlimen PN yang mahu menyokong PH atau dikenali sebagai “penyokong tersembunyi” masih tidak sedia secara terbuka menunjukkan sokongan mereka.
Sebaliknya, mereka hanya sedia menunjukkan sokongan kepada PH melalui undi sulit di dalam Parlimen.
Maka itu, demi keharmonian dan menjaga kepentingan semua pihak, walaupun nombor sudah mencukupi dan mungkin jumlahnya terus meningkat lagi, ia tidak akan dilakukan melalui pengumpulan SD, tetapi melalui sokongan terhadap usul undi tidak percaya di Parlimen yang akan dibawa oleh Tun Mahathir Mohamad.
Berkenaan calon Perdana Menteri pula, sebagaimana yang telah disahkan oleh Pengarah Komunikasi Amanah, Khalid Samad, ia telah pun dipersetujui semua pihak dalam PH.
“Kami hanya ada satu calon dan ia telah dipersetujui semua pihak.
“Dahulu (sebelum PRU14) kita tak pasti menang, maka perbincangan tidak dilakukan secara terperinci.
“Kini kita yakin akan kembali berkuasa, jadi kita lebih bersedia dengan perbincangan yang lebih terperinci,” kata Khalid yang juga Ahli Parlimen Shah Alam.
Seterusnya Khalid menambah, “PH sekarang lebih mantap kerana golongan pengkhianat sudah keluar. Mereka yang memberi tafsiran berbeza mengenai kepimpinan dan peralihan kuasa sudah tiada lagi.
Malah tegasnya, persetujuan yang dicapai sekarang ini lebih tepat dan mempunyai sokongan daripada semua pihak.
Hakikatnya, baik mengenai cukup nombor atau calon Perdana Menteri yang telah dipersetujui – tidak kira siapa calonnya – ia adalah suatu fakta yang benar, sahih dan tidak boleh dinafikan lagi.
Kemelut politik yang berterusan dan ketidakupayaan Muhyiddin Yassin dalam mengurus banyak masalah dalam negara menjadikan PH kembali mendapat sokongan.
Sebab itu, dalam sambutan Hari Raya baru-baru ini, wajah Tun Mahathir Mohamad nampak begitu ceria, tenang dan gembira saja.
Puncanya tidak lain, nombor sudah cukup ada dalam tangan.
Begitu juga dengan Anwar Ibrahim, keceriaann dan kegembiraannya bersama keluarga dan anak cucu menyambut Hari Raya jelas dapat dilihat dengan nyata.
Sebabnya juga sama, nombor mencukupi sudah terjamin dalam genggaman.
Malah, jika dilihat berdasarkan rakaman video panggilan Hari Raya oleh Lim Guan Eng kepada Tun Mahathir, Anwar dan Mohamad Sabu, turut sama dapat dilihat betapa gembira dan cerianya semua mereka.
Dahulu ketika dalam kerajaan pun mereka tidak seceria dan segembira begitu.
Kenapa semua mereka ceria dan gembira?
Jawapannya juga tidak lain – nombor untuk menjadi kerajaan semula sudah cukup dalam tangan.
Lalu, apa lagi?
Bye bye Muhyiddin…..
(Shahbudindotcom 28/05/2020)

0

0

votes
Article Rating
Kongsikan artikel ini


MUHYIDDIN PILIH ‘CARA BETINA’ UNTUK MENANG PRESIDEN BERSATU, TAK MALUKAH DENGAN NICOLE WONG?

Walaupun pemecatan Tun Mahathir Mohamad bersama empat yang lain sebagai ahli Bersatu masih menjadi pertikaian dan dianggap tidak sah, terutama kerana surat berkaitan hal itu dikeluarkan oleh Setiausaha Kerja parti, tindakan ini sudah dijangka sejak awal lagi.
Selain Tun Mahathir yang merupakan Pengerusi Bersatu, empat yang lain yang dipecat adalah Timbalan Presiden, Mukhriz Mahathir; Ketua Armada, Syed Saddiq Syed Abdul Rahman; Dr. Mazlee Malik dan Amiruddin Hamzah.
Kesemua mereka adalah Ahli Parlimen di mana Tun Mahathir (Langkawi), Mukhriz (Jerlun), Syed Saddiq (Muar), Dr. Mazlee (Simpang Renggam dan Amiruddin (Kubang Pasu)
Mereka dianggap lucut keahlian Bersatu kerana duduk di blok pembangkang ketika Sidang Parlimen pada 18 Mei lalu.
Tetapi, dalam perkembangan terbaru, Marzuki Yahya, Setiausaha Agung Bersatu malam ini mengumumkan pemecatan Kapt (B) Suhaimi Yahya daripada Setiausaha Kerja atas tindakannya mengeluarkan surat pemecatan terhadap Tun Mahathir dan empat lagi pemimpin Bersatu itu.
Dengan episod pecat-memecat ini, dijangka lebih banyak drama akan menyusul lagi selepas ini.
Pemecatan Tun Mahathir memang sudah dijangka sejak awal lagi di mana blog ini dalam artikelnya pada 21 April lalu adalah yang paling awal meramalkan bekas Perdana Menteri itu akan dipecat daripada Bersatu sebaik saja bekas Perdana Menteri itu membuat keputusan untuk duduk bersama pembangkang PH di dalam Parlimen.
Oleh kerana Muhyiddin Yassin selaku Presiden Bersatu adalah Perdana Menteri, beliau tentu saja melihat keputusan Tun Mahathir itu sesuatu yang melanggar disiplin parti, selain memalukannya.
Berikutan itu, Muhyiddin dipercayai sama ada akan memecat atau menggantung keahlian Tun Mahathir.
Artikel berkaitan boleh dibaca di sini –
https://shahbudindotcom.net/2020/04/21/apakah-muhyiddin-akan-pecat-mahathir-atau-mahathir-memang-mahu-dirinya-dipecat.html
Namun demikian, tujuan besar Muhyiddin memecat atau mengumumkan keahlian kelima-lima mereka terhenti, terutamanya Tun Mahathir dan Mukhriz, adalah semata-mata untuk membuka laluannya menguasai Bersatu secara mudah.
Walaupun Tun Mahathir sudah diumumkan menang tanpa bertanding sebagai Pengerusi Bersatu bagi sessi 2020-2023, tetapi dengan pemecatannya ini bermakna jawatan tersebut akan kosong tanpa diisi sesiapa.
Dalam masa yang sama, pemecatan Mukhriz pula menjadikan Muhyiddin menang secara percuma sebagai Presiden Bersatu.
Dengan kata mudah, pemecatan Tun Mahathir dan Mukhriz sebelum pemilihan Bersatu diadakan di mana bekas Menteri Besar Kedah itu akan bertanding menentang Muhyiddin serta Tun Mahathir bakal berkempen membantu anaknya, semuanya kini terhalang secara automatik.
Muhyiddin bukan saja bakal menang percuma, malah tiada lagi kelibat Tun Mahathir membayanginya dalam Bersatu.
Sudah tentu selepas ini Muhyiddinlah yang paling berkuasa dalam Bersatu, meskipun caranya memenangi jawatan dan menguasai parti adalah melalui “cara betina”.
Nampaknya Muhyiddin tidak cukup jantan untuk berhadapan secara anak jantan dalam pertandingan terbuka dan sihat dengan Mukhriz bagi menentukan siapa Presiden Bersatu yang sebenarnya dalam pemilihan parti tidak lama lagi.
Tidak cukup sebelum ini dengan merestui “rampasan negeri” di Kedah yang bertujuan melemahkan kedudukan Mukhriz untuk berlawan dengannya tanpa jawatan dalam kerajaan, terbukti Muhyiddin kini hanya mahu menang percuma, walaupun dengan “cara betina” untuk meraihnya.
Sebagai Perdana Menteri dan lelaki, Muhyiddin sepatutnya berasa malu dengan Nicole Wong yang berani berlawan “secara anak jantan” dalam pertandingan terbuka untuk menjadi Ketua Pemuda MCA yang pertama, walaupun beliau adalah seorang wanita.
Apakah mereka yang menyokong Muhyiddin tidak turut malu berketuakan seorang pemimpin yang lebih rendah keberaniannya daripada seorang wanita?
(Shahbudindotcom 29/05/2020)

0

0

votes
Article Rating
Kongsikan artikel ini


USAHA MENJATUHKAN MUHYIDDIN ADALAH GERAKAN YANG WAJIB DISOKONG

Ternampak ramai yang masih berbelah bagi tentang usaha untuk mengembalikan PH sebagai kerajaan, tidak kira sama ada melalui usul undi tidak percaya atau penyerahan Akuan Bersumpah atau SD kepada Yang Dipertuan Agong.
Bagi penyokong Perikatan Nasional atau PN, khususnya daripada UMNO dan Pas yang tidak diundi untuk menjadi kerajaan dalam PRU14 lalu, mereka nampaknya cukup marah dan tidak senang dengan perkembangan terkini yang memperlihatkan Tun Mahathir Mohamad dan Anwar Ibrahim dilaporkan sudah ada cukup nombor untuk mengambil alih semula kerajaan.
Kata mereka, buat apa diganggu kerajaan PN yang baru saja berusia tidak sampai tiga bulan umurnya, ditambah lagi dengan masalah ekonomi dan ancaman wabak Covid-19 yang sedang melanda ketika ini.
Sepatutnya, tambah mereka, semua pihak hendaklah berhenti berpolitik dan berilah peluang kepada PN dan Muhyiddin Yassin selaku Perdana Menteri menguruskan negara ini sehingga tiba tarikh PRU15 akan datang.
Waktu pilihanraya nanti, kononnya berpolitiklah sepuasnya dan ambillah balik kerajaan ini jika diberi sokongan oleh pengundi.
Mereka ini terlupa agaknya bahawa PN menjadi kerajaan ini pun bukan dengan cara pilihanraya, sebaliknya melalui kerakusan politik di luar proses pilihanraya.
Jika sudah menjadi kerajaan dengan cara menetup atap, kenapa mereka mesti takut atap yang sama ditebuk semula?
Yang peliknya, ada juga penyokong PH yang senada dengan pendirian mereka itu dengan turut mahu dilupakan dahulu soal politik dan membentuk kerajaan buat masa ini.
Mereka ini berhujah, PH sepatutnya menguatkan kedudukannya dan fokus kepada usaha merampas kembali kerajaan dalam PRU15 saja berbanding cuba mengambil baliknya sekarang.
Sama seperti UMNO dan Pas yang terlupa bagaimana mereka dapat jadi kerajaan melalui PN, penyokong PH ini juga nampaknya lupa bagaimana kerajaan mereka dirampas melalui pengkhianatan baru-baru ini.
Lebih buruk lagi, sudahlah PN ini menjadi kerajaan dengan tidak melalui pilihanraya, beberapa negeri juga dirampas dengan kaedah yang sama.
Tidak cukup dengan itu, di sebalik memberi nasihat agar kurangkan berpolitik atau rakyat dikata sudah muak dengan cerita-cerita politik, mereka dalam masa yang sama terus melambakkan habuan, jawatan dan kedudukan dalam GLC kepada penyokong-penyokong sendiri kerana bimbang kerajaan yang dirampas runtuh di tengah jalan.
Melihat semua kerakusan mereka itu, sebenarnya usaha mengembalikan semula PH menjadi kerajaan bukanlah sesuatu yang salah, malah suatu usaha murni lagi terpuji.
Yang salah ialah mereka yang merampas kerajaan yang sedang dipegang oleh PH di pertengahan jalan.
Dengan demikian, sama ada kita bersetuju dengan Tun Mahathir, Anwar, PH atau tidak, menyokong apa yang cuba dilakukan mereka sekarang iaitu untuk mengembalikan PH menjadi kerajaan semula adalah suatu kewajipan dalam perjuangan.
Tindakan Muhyiddin yang disokong oleh Azmin Ali sebelum ini membawa UMNO dan Pas bersama menubuhkan menubuhkan kerajaan adalah suatu pengkhianatan yang cukup nyata.
Mandat rakyat yang telah memilih dan mengundi PH untuk menjadi kerajaan serta menolak UMNO, Pas dan meletakkan mereka sebagai pembangkang hendaklah dikembalikan semula.
Jika UMNO dan Pas mahu menjadi kerajaan, mereka mesti menunggu PRU15 akan datang untuk melakukannya kerana mereka sekarang ini adalah pembangkang sebenarnya.
Sebaliknya adalah jatuh wajib dari segi politik dan perjuangan bagi PH untuk merampas semula kerajaan yang telah dirampas itu.
Sebab itu, usaha menjatuhkan PN dan menyingkirkan Muhyiddin yang sedang digerakkan oleh Tun Mahathir, Anwar dan PH sekarang ini mesti disokong dan ia tidak boleh dilengahkan-lengahkan begitu saja.
Melengah-lengahkannya bererti mengkhianati kepercayaan yang telah diberi pengundi sebelum ini di mana sehingga tahun 2023 hak menjadi kerajaan adalah milik PH.
(Shahbudindotcom 29/05/2020)

0

0

votes
Article Rating
Kongsikan artikel ini


WALAU TIADA SIDANG MEDIA, JUMLAH NOMBOR UNTUK JATUHKAN MUHYIDDIN TETAP SUDAH TERSEDIA

Semalam, sebagaimana yang dihebohkan sejak tengahari lagi, dua orang anggota pentadbiran kerajaan PN iaitu seorang menteri dan timbalan menteri dilapor akan mengadakan sidang akhbar berhubung perletakan jawatan mereka.
Dua pemimpin yang dikaitkan itu adalah Menteri Tugas-Tugas Khas, Mohd Redzuan Md Yusof dan Timbalan Menteri Kerjaraya, Dr. Shahruddin Salleh.
Kedua-duanya adalah Ahli MPT Bersatu dengan Mohd Redzuan merupakan Ahli Parlimen Alor Gajah, Melaka sementara Dr. Shahruddin adalah Ahli Parlimen Seri Gading di Johor.
Mereka dikatakan akan meletakkan jawatan kerana ingin menunjukkan sokongan kepada Tun Mahathir Mohamad yang sedang berdepan krisis dengan Muhyiddin Yassin dalam Bersatu serta untuk membantu mengembalikan tampuk kuasa kerajaan kepada PH melalui usul undi tidak percaya yang sedang diusahakan bekas Perdana Menteri itu.
Dilaporkan juga, selepas pengumuman mereka itu, tiga lagi menteri dan timbalan menteri akan menyusul dengan pendirian yang sama.
Lalu, dengan itu PN diberitakan akan segera tumbang dan kedudukan Muhyiddin sebagai Perdana Menteri juga bakal berakhir.
Bagaimanapun, sehingga lewat petang semalam didapati sidang akhbar berkenaan tidak menjadi kenyataan dan diikuti kemudiannya Pejabat Menteri Tugas-Tugas Khas turut memakluman tiada sidang media melibatkan Mohd Redzuan sebagaimana yang diheboh-hebohkan.
Dengan yang demikian, selain ramai penyokong Muhyiddin bersorak kelegaan seolah-olah PN dan Perdana Menteri tidak jadi tumbang, terdapat juga yang mengandaikan kedua-dua pemimpin Bersatu itu telah berjaya dipujuk lalu membuat Pusingan U akhirnya.
Benarkah begitu?
Berdasarkan maklumat yang diperolehi, tiada Pusingan U dibuat dalam hal ini kerana memang sejak awal tiada rancangan untuk kedua-dua mereka mengadakan sidang akhbar.
Apa yang difahamkan berlaku semalam ialah hanya Mohd Redzuan dan Dr. Shahruddin mahu bertemu dengan Tun Mahathir untuk menyatakan pendirian mereka.
Tidak diketahui siapakah yang menghebohkan laporan kononnya kedua-dua mereka akan mengadakan sidang media itu.
Mohd Redzuan atau Pak Wan telah berjumpa dengan Tun Mahathir pada sebelah pagi, manakala Dr. Shahruddin mengadakan pertemuan dengan Tun Mahathir pada sebelah petang di pejabat Bersatu.
Tidak dipastikan apa hasil pertemuan itu, namun dimaklumkan, baik Tun Mahathir atau Pak Wan dan Dr. Shahruddin, semuanya dilihat gembira dan berwajah ceria selepas bertemu itu.
Dalam pada itu, walaupun tiada sidang media diadakan semalam, tetapi tidak ada pula kenyataan penafian daripada Mohd Redzuan dan Dr. Shahruddin tentang khabar angin bahawa mereka akan meletakkan jawatan dan menyokong Tun Mahathir.
Biasanya jika mereka benar-benar tidak mahu menyokong Tun Mahathir, mereka sudah pasti akan menafikannya dengan segera sebagaimana yang dilakukan oleh Rina Harun lewat petang semalam.
Tetapi mengapakah sehingga ini Mohd Redzuan dan Dr. Shahruddin tidak membuat apa-apa penafian, malah kenapa mereka begitu berani mengadakan pertemuan dengan Tun Mahathir dalam keadaan Pengerusi Bersatu itu dalam “zon perang” dengan Muhyiddin?
Adakah ini bermakna kedua-duanya hanya menunggu masa yang sesuai untuk mengumumkan secara terbuka pendirian mereka?
Sementara itu, satu sumber lain memberitahu, meskipun tiada sidang media oleh Mohd Redzuan dan Dr. Shahruddin semalam, tetapi ia sama sekali tidak menjejaskan – diulang sekali lagi – sama sekali tidak menjejaskan jumlah nombor yang ada dalam dakapan Tun Mahathir dan PH untuk menjatuhkan Muhyiddin melalui usul undi tidak percaya di Parlimen.
Kata sumber itu, tiada sidang akhbar tidak bermakna nombor sudah berkurangan.
Sumber itu memaklumkan lagi, jumlah angka yang ada dalam tangan sekarang tidak pernah berganjak berikutan ketiadaan sidang media semalam, sebaliknya kehadiran Mohd Redzuan, Dr. Shahruddin jika benar akan disertai dengan sokongan secara terbuka selepas ini, ia adalah bonus yang akan menambah-besarkan lagi jumlah sokongan Ahli-Ahli Parlimen sedia ada.
Begitu juga dengan khabar angin yang sedang bertiup kencang bahawa ada tiga lagi menteri dan timbalan menteri akan menyusul dengan sokongan mereka, ia juga adalah bonus tambahan semata-mata.
Maka, apa lagi yang mahu dikata selain ungkapan – Sayonara Buat Muhyiddin!!
(Shahbudindotcom 30/05/2020)

0

0

votes
Article Rating
Kongsikan artikel ini


JIKA DIJATUHKAN, MUHYIDDIN TIDAK MUNGKIN MOHON PARLIMEN DIBUBARKAN

Antara kelebihan yang dikatakan ada pada Muhyiddin Yassin jika beliau kalah dalam usul undi tidak percaya atau PN ditumbangkan dalam waktu terdekat ini ialah pilihan untuk membubarkan Parlimen.
Ramai yang meyakini Muhyiddin akan menggunakan kelebihan yang ada padanya itu dan dengan demikian PH tidak dapat sesegera itu menjadi kerajaan semula.
Lebih daripada itu, ada juga yang berkata, usaha untuk melihat hadirnya seorang Perdana Menteri baru jika Muhyiddin dijatuhkan adalah sesuatu yang tidak mungkin akan berlaku berikutan kelebihan untuk membubarkan Parlimen tersebut.
Tambah mereka lagi, usaha menjatuhkan Muhyiddin atau PN sebenarnya hanyalah kerja sia-sia saja buat PH atau Tun Mahathir Mohamad kerana yang muncul akhirnya adalah pilihanraya umum secara mengejut, bukan pertukaran kerajaan.
Muhyiddin, jelas mereka yang mempunyai keyakinan sedemikian yang rata-rata adalah penyokong Perdana Menteri, UMNO dan Pas, tidak akan membiarkan dirinya dijatuhkan begitu saja tanpa berbuat apa-apa.
Memohon kepada Agong untuk pembubaran Parlimen adalah kelebihan dan pilihan yang dikatakan terbaik buat Muhyiddin agar beliau dapat menjaga air mukanya bila kalah dalam usul undi tidak percaya dan kemudian sama-sama bersaing semula untuk menjadi Perdana Menteri.
Adakah benar itu yang mungkin dilakukan oleh Muhyiddin?
Dalam keadaan biasa, memang diakui itulah pilihan paling logik untuk diambil oleh Muhyiddin.
Tetapi, dalam keadaan luar biasa seperti sekarang ini, adakah Muhyiddin cukup keberanian untuk membubarkan Parlimen?
Sekurang-kurangnya ada empat keadaan luar biasa sedang membelenggu dan tidak memihak kepada Muhyiddin jika beliau memilih untuk membubarkan Parlimen dan mengadakan pilihanraya umum dalam waktu terdekat ini.
Pertama, Bersatu sedang parah berpecah belah dan perseteruannya dengan kem Tun Mahathir Mohamad ketika ini tengah berada di kemuncaknya.
Oleh kerana difahami kira-kira 90 peratus orang Melayu yang masuk menjadi ahli Bersatu adalah kerana Tun Mahathir dan bukan disebabkan Muhyiddin, berapa peratus keyakinannya mampu mencipta kemenangan jika diadakan pilihanraya umum?
Lebih penting, sesiapa pun yang menjadi Perdana Menteri, apabila mengambil keputusan membubarkan Parlimen, keutamaan dan keyakinan tertinggi ialah untuk menang, bukan sebagai pelarian kerana kalah dalam usul undi tidak percaya yang lebih mungkin menyebabkan kalah kemudiannya.
Adakah dalam situasi Bersatu sedang berpecah dan kemungkinan kalah lebih tinggi berbanding menang, wajar bagi Muhyiddin berdepan dalam pilihanraya?
Kedua, Perikatan Nasional atau PN bukan saja belum didaftarkan, malah banyak parti-parti dalam kerajaan sekarang ternampak tidak sedia dengan pendaftaran gabungan tersebut.
Oleh itu, jika pilihanraya umum diadakan, Muhyiddin dan kem dalam Bersatu yang ada bersamanya mahu bertanding atas tiket apa?
Ketiga, melalui kenyataan beberapa pemimpin utamanya seperti Najib Razak, Zahid Hamidi dan Mohamad Hasan, UMNO dengan jelas mahu meninggalkan Bersatu dalam PRU15 akan datang, sebaliknya hanya ingin bekerjasama dengan Pas saja melalui Muafakat Nasional atau MN.
Walaupun dalam kerajaan, UMNO berada di bawah Muhyiddin dan Bersatu, tetapi dari sudut politik PN yang tidak didaftarkan, khususnya disebabkan BN adalah blok terbesar dengan jumlah 43 Ahli Parlimen, parti itu adalah “abang besar” yang sebenar-benarnya dalam gabungan tersebut.
Jika UMNO tidak setuju dengan sesuatu perkara, apa cadangan pun berkaitan PN tidak akan menjadi kenyataan.
Tujuan UMNO hanya mahu bekerjasama secara sementara dengan Muhyiddin dalam kerajaan PN dan bukan sehingga pilihanraya akan datang adalah kerana kedua-dua parti Melayu itu bertanding di kawasan yang sama dalam pilihanraya.
Melalui kerjasama dengan Pas pun soal pembahagian kerusi dijangka rumit untuk diselesaikan oleh UMNO, membawa sekali Bersatu tentulah akan perbincangan tiga pihak bertambah-tambah kronil jalan penyelesaiannya.
Maka, meninggalkan Bersatu dan menumpukan kepada Pas saja adalah pilihan terbaik dan ideal bagi UMNO, sesuai dengan keinginan parti untuk berkuasa semula secara dominan sebagai ketua dalam kerajaan.
Lagi pula, berbanding Pas yang mempunyai akar umbi serta jentera pilihanraya yang lebih kuat berbanding Bersatu yang ditafsirkan banyak pihak hanya sebagai “parti sepenggal” saja, mendakap erat parti Islam itu dan melepaskan pelukan Bersatu yang kini berpecah hampir merupakan keputusan yang tidak dapat dielakkan lagi buat UMNO.
Akhirnya, dengan ditinggalkan UMNO serta BN dan tidak pula dipedulikan oleh Pas, Muhyiddin dan geng Bersatu mahu bertanding atas kekuatan apa untuk berhadapan dengan PH?
Selain itu, sebagai faktor keempat, meskipun memohon kebenaran membubarkan Parlimen adalah kelebihan yang ada di tangan Muhyiddin sekiranya beliau kalah dalam usul undi tidak percaya, namun keputusan akhirnya adalah di atas budi bicara Yang Dipertuan Agong.
Dengan PRU14 baru saja diadakan pada Mei 2018, negara masih diancam bahaya Covid-19 dan soal ekonomi masih perlu ditangani dengan serius, besar kemungkinan Yang Dipertuan Agong akan menolak permohonan membubarkan Parlimen yang dipohon oleh Muhyiddin.
Sebagai ketua negara, Yang Dipertuan Agong tentu lebih setuju pertukaran kerajaan tanpa kos serta beban kepada kewangan negara berbanding mengadakan pilihanraya yang bukan sedikit belanjanya.
Tolak campur darab bahagi, jika ditakdirkan jatuh terlentang dalam waktu terdekat ini, pilihan paling munasabah dan terpuji diambil Muhyiddin ialah berundur secara baik serta menyerahkan kepada penggantinya yang ada sokongan majoriti mengurus negara ini, bukannya memohon pembubaran Parlimen.
Setidak-tidaknya dengan bersara secara baik, kemudian berehat bersama keluarganya, Muhyiddin sudah ada rekod pernah juga merasa duduk sebagai Perdana Menteri, walaupun dengan tambahan “kecemerlangan” hanya dalam tempoh paling singkat dalam sejarah negara.
Dan, itu tentulah jauh lebih baik berbanding jika memanggil pilihanraya umum mengejut dan kemudian kalah teruk akibat dibiarkan bertanding sendirian serta tidak disokong oleh rakan-rakan sendiri.
(Shahbudindotcom 31/05/2020)

0

0

votes
Article Rating
Kongsikan artikel ini


NAJIB LANGGAN SISTEM DARI ISRAEL?

Tamrin Tun Ghafar
Ahad – 31/05/2020
( 1 – 18 )
1. Belum lagi reda malah suhu ( temperature ) makin hari makin bertambah panas keadaan politik negara khususnya Parti BERSATU dan kedudukan Muhyiddin sendiri selaku Perdana Menteri ‘PINTU BELAKANG, tiba – tiba kita dikejutkan dengan satu berita yang amat MENGGEMPARKAN.
2. Jika berita ini benar maka ia bererti satu lagi PENGKHIANATAN yang disembunyikan selama ini dari pengetahun rakyat KHASNYA kepada umat Islam negara ini TERBONGKAR.
3. PEMBONGKARAN PENGKHIANATAN ini datangnya bukan dari orang biasa tapi dari mahkamah Israel sendiri.
4. Oleh kerana kezaliman Yahudi Israel terhadap penduduk Islam khusunya di Semenanjung Gaza dan Palestin, Malaysia adalah satu – satu negara Islam yang TIDAK mengiktiraf negara tersebut justeru kita TIDAK DIBENARKAN berurusan dengan mereka.
5. Lupakah kita APCO , sebuah syarikat yang ada kaitan rapat dengan Organasasi Pengintapan Israel dilantik oleh Kerajaan UMNO/ BN dengan bayaran RM75 juta bagi membantu mereka memenangi PRU14 dulu?
6. Walaupun pada mulanya Kerajaan ketika itu menafikannya namun atas desakan demi desakan AKHIRNYA seorang Menteri tampil membuat pengakuan di dalam Sidang Parlimen.
7. Hari ini Mahkamah Israel memaklumkan Kerajaan Malaysia TELAH membeli beberapa alat pengintipan dari sebuah syarikat Israel.
8. Oleh kerana tidak ada Hubungan Diplomatik maka syarikat Israel dan Kerajaan Najib TERPAKSA membelinya MELALUI negara ketiga, Cyprus.
9. SEPERTI BIASA Najib MENYALAHKAN orang lain seolah – olah tangan dan jiwanya BERSIH seperti juga isu 1MDB , SRC dan lain – lain kesalahan.
10. Tidak hairan juga jika beliau sekali lagi BERSUMPAH di mana – mana Masjid seperti kes PEMBUNUHAN ALTANTUYA .
11. Selain dari BERSUMPAH biasanya mereka akan ke Mekah bagi menunjukkan kononnya betapa ALIM mereka ini, dan orang alim takkan nak buat kerja-kerja kotor begitu – KALAU TAK MEROMPAK BUKAN UMNO NAMANYA!!
12. Cukup dengan SUMPAH , pemakan – pemakan dedak yang senantiasa kelaparan akan terus percaya kepada beliau.
13. Selepas KENYANG seperti ular sawa, mereka TIDAK PEDULI sama ada mereka telah ditipu dan negara dan maruah mereka TERGADAI.
14. Seolah – olah terlebih minum air ketum atau mabuk dadah, yang mereka diajar dan tahu hanya beberapa perkataan sahaja ‘Malu Apa BossKu’, Hidup Melayu dan Takbir , Allahuakhbar’.
15. Kata – kata Najib ada kebenarannya ‘ CASH IS KING ‘.
16. Ini yang dikatakan
‘Menang Sorak
Kampung Tergadai’.
17. Menjelang PRU 14, Najib buat apa saja asalkan menang, ini termasuk berbilion ringgit ditabur – namun bak kata Muhyiddin rakyat sudah kenal permainan UMNO dan PAS – itu Muhyiddin dulu , tapi sekarang bagi mendapatkan jawatan beliau BOLEH pula bercumbu – cumbuan dan tidur bersama dengan kedua – dua Parti tersebut.
18. SAMA ADA MUHYIDDIN BOLEH TIDUR LINA ATAU MENGIGAU DI CEKIK HANTU, SAMA – SAMALAH KITA TUNGGU DAN LIHAT PENYUDAH KEPADA LAKONAN YANG DIPERTONTONKAN ini.
Wassalam
Terima Kasih.

0

0

votes
Article Rating
Kongsikan artikel ini


TERLANJUR MEMANG TAK PUAS HATI DENGAN MUHYIDDIN, PAK WAN HARUS TERUSKAN NIATNYA NAK SOKONG TUN M

Sebagaimana yang ditulis dalam artikel sebelum ini bahawa walaupun tiada sidang media diadakan pada petang Jumaat lalu, tetapi Menteri Tugas-Tugas Khas, Mohd Redzuan Md Yusof sebenarnya telah pun berjumpa dengan Tun Mahathir Mohamad pada sebelah paginya dan perkara itu akhirnya terbukti benar.
Dalam responnya, menteri berkenaan mengesahkan memang beliau berjumpa dengan Tun Mahathir di Yayasan Kepimpinan Perdana pada jam 9.00 pagi.
Katanya, meskipun dalam tempoh kuarantin, tetapi beliau telah mendapat kebenaran khas daripada Majlis Keselamatan Negara atau MKN untuk keluar rumah bagi pertemuan itu.
Selain Mohd Redzuan atau Pak Wan, seorang lagi pemimpin Bersatu, Dr. Shahruddin Salleh juga telah berjumpa Tun Mahathir pada sebelah petang Jumaat lalu di pejabat Bersatu di Petaling Jaya.
Meski tidak diketahui butir detail perbincangan dalam pertemuan kedua-dua mereka dengan Tun Mahathir itu, tetapi difahamkan ia adalah berkaitan tentang pendirian masing-masing berikutan pekembangan politik semasa kebelakangan ini.
Begitu pun, sementara Dr. Shahruddin masih mendiamkan diri, Pak Wan agak berdalih berhubung tujuan beliau bertemu Tun Mahathir itu.
“Pertemuan itu hanya perjumpaan biasa. Ziarah sempena Aidilfitri. Kita kawan baik, kawan lama. Tidak ada bincang soal politik.
“Saya nasihat dan mengajak Tun supaya sama-sama bantu Muhyiddin Yassin sebagai ‘kawan-kawan’ untuk membina semula negara sebab kita sedang dilanda COVID-19.
“Nampak Tun positif dengan nasihat saya itu.
“Pertemuan itu juga bukan seperti dilaporkan media yang saya akan tinggalkan PN.
“Itu tidak betul. Itu semua fitnah orang yang ada kepentingan, yang nak burukkan saya,” katanya lagi.
Ehh…ehh…betul ke ni Pak Wan?
Beberapa maklumat daripada mereka dalam Bersatu jelas meragui apa yang diperkatakan oleh Pak Wan berhubung pertemuannya dengan Tun Mahathir itu.
Kata mereka, yang paling tidak masuk akal ialah tentang kehadirannya untuk memberi nasihat dan mengajak Tun Mahathir agar bersama-sama membantu Muhyiddin membina negara.
Siapa Pak Wan untuk memberi nasihat dan mengajak Tun Mahathir yang kedudukannya lebih tinggi serta pengalamannya jauh lebih banyak daripada beliau sendiri?
Bukankah sebelum ini Tun Mahathir sudah menegaskan beliau tidak akan berhenti daripada berusaha untuk menjatuhkan Muhyiddin?
Lagi pula, pertemuan dan nasihat itu hanya diberikan setelah Tun Mahathir bersama empat yang lain diberikan surat atas arahan Muhyiddin yang menyatakan kedudukan bekas Perdana Menteri itu telah terpecat daripada Bersatu?
Jadi, apa wajarnya lagi untuk beliau mengadakan pertemuan, memberi nasihat dan mengajak Tun Mahathir untuk menyokong Muhyiddin?
Selain itu, seorang pemimpin Bersatu pro Muhyiddin pula menegaskan, tidak ada sesiapa yang meminta Pak Wan untuk berjumpa dan konon untuk memberi nasihat kepada Tun Mahathir.
Kata-kata Pak Wan langsung tiada logiknya, kata pemimpin berkenaan yang merupakan seorang Ahli MPT Bersatu.
Maklumat lain memberitahu, keinginan Pak Wan bersama dan menyokong Tun Mahathir bukanlah sesuatu yang memeranjatkan kerana bellau dikatakan memang ada perasaan kecil hati terhadap Muhyiddin berhubung kedudukannya dalam kabinet.
Pak Wan dikatakan tidak berpuas hati dengan jawatannya sebagai Menteri Tugas-Tugas Khas yang tiada portfolio khusus berbanding mereka daripada “pelompat katak” dalam Bersatu yang diberikan kementerian lebih kanan oleh Muhyiddin.
Sebagai Menteri Pembangunan Usahawan sebelum ini, Pak Wan berasakan beliau kini diturunkan gred kedudukan oleh Muhyiddin, meskipun beliau adalah rakan lama kepada Perdana Menteri.
Rasa kecil hati dan tidak puas hati beliau itu bukanlah perkara baru, malah sejak awal pembentukan kabinet lagi dan ia juga telah diluahkannya kepada beberapa pihak yang rapat dengannya.
Seorang Ahli MPT Bersatu mengakui Pak Wan ada meluahkan perasaan kecewa dan tidak puas secara peribadi kepadanya berhubung jawatannya dalam kabinet.
Sekarang, setelah pertemuannya dengan Tun Mahathir ini terdedah, dalihnya bahawa ia bertujuan untuk beliau memberi nasihat dan mengajak Tun Mahathir menyokong Muhyiddin sebenarnya sudah tidak berguna lagi.
Bukan saja orang yang membaca kenyataan Pak Wan itu tidak mempercayainya, bahkan Muhyiddin juga turut ada perasaan yang sama.
Muhyiddin sudah tentu berasa hati terhadap Pak Wan yang dilihat cuba mengkhianatinya, bahkan mungkin tidak mempercayainya lagi selepas ini, tambah Ahli MPT Bersatu tadi seterusnya.
Untuk itu, bersama Dr. Shahruddin yang masih berdiam diri tentang tujuannya berjumpa Tun Mahathir, kedua-dua mereka ini sebenarnya perlu jujur dan berterus terang sekarang ini.
Tiada guna lagi Pak Wan terus berdolak-dalik itu dan ini tentang pendirian politik atau pertemuannya dengan Tun Mahathir.
Tambahan lagi, kedudukan nombor untuk Tun Mahathir dan PH mengambil alih semula kerajaan sudah pun ada, lebih baik diteruskan saja apa yang terpendam dalam hatinya selama ini.
Takut-takut akan tertinggal bas nanti dan akhirnya langsung tidak dapat apa-apa.
(Shahbudindotcom 31/05/2020)

0

0

votes
Article Rating
Kongsikan artikel ini


BELANJAWAN 2021 SUKAR DILULUSKAN?

Bulan oktober hingga disember nanti, Parlimen bersidang untuk pembentangan bajet tahun 2021.
Perbahasan dan pengundian akan dibuat bukan sahaja untuk keseluruhan bajet, tetapi juga untuk setiap kementerian. Perbahasan dan pengundian juga akan dibuat di peringkat jawatankuasa yang memperincikan setiap butiran bajet.
Biasanya perbahasan di pelbagai peringkat boleh meleret sehingga lewat malam dan pernah sampai ke jam dua atau tiga pagi sebelum pengundian dibuat.
Sekitar 40 kali pengundian di buat keseluruhannya. Kalau tidak lulus, implikasinya sama seperti UNDI TIDAK PERCAYA kepada kerajaan.
Sangat memenatkan untuk setiap hari berjam2, berada di kerusi Dewan (air-con pulak sangat sejuk).
Sebab itu pembangkang akan menggunakan pelbagai taktik untuk menggagalkan bajet kerajaan. Ini termasuk membuat “ambush” pada bila2 masa meminta supaya undian belah bagi (head count) dibuat ketika pihak kerajaan kurang bersedia.
Ini adalah game biasa dalam sistem berparlimen kita. Kurang kehadiran sama seperti membiarkan pintu gol terbuka. Alasan penjaga gol ke tandas tak boleh pakai. Implikasinya sangat buruk.
Kerajaan yang mempunyai majoriti tipis berhadapan jalan sukar untuk mempastikan bajet tahun depan lulus dan kerajaan “survive”. Setiap masa dan ketika semua anggotanya mesti berada dalam Dewan. Baik di kalangan backbenchers mahu pun menteri dan Perdana Menteri. Tiada alasan keluar negara, tiada alasan tidak sihat, tiada alasan mahkamah, tiada alasan mesyuarat di luar, tiada alasan menerima tetamu negara, atau balik kawasan (kecuali hujung minggu).
Sekiranya Ahli2 Parlimen kita mudah ke sana – ke sini, keadaan semakin sulit (termasuk keluar masuk parti).
Kita belum berpengalaman melalui keadaan sebegini. Meniti atas tali merentasi bangunan yang tinggi adalah kerja akrobat. Perlukan keberanian, kemahiran, kesimbangan dan nasib.
Semoga dipermudahkan.
Ahmad Shabery Cheek
Bekas Menteri UMNO.

0

0

votes
Article Rating
Kongsikan artikel ini


KENAIKAN BIL LETRIK – PN JANGAN CUCI TANGAN

Saya ingin merujuk kepada rungutan dan tidak puas hati rakyat terhadap kenaikan bil elektrik Tenaga Nasional Berhad (TNB) sepanjang Perintah Kawalan Pergerakan (PKP).
Perkara ini mula ditimbulkan di laman sosial sekitar 19 Mei 2020 iaitu hampir 2 minggu lepas dan sehingga hari ini perkara melibatkan soal kenaikan bil elektrik kerajaan Perikatan Nasioal (PN) masih belum dapat diselesaikan dengan baik.
Selepas aduan demi aduan dibuat, akhirnya hanya pada 28 Mei 2020 telah dilaporkan di media bahawa YB Dr Shamsul Anuar Nasarah iaitu Menteri Tenaga dan Sumber Asli mengakui perkara tersebut namun seolah-olah meletakkan kesalahan kepada rakyat yang kononnya keliru dengan pengiraan bil.
Seterusnya, Menteri berkenaan mengeluarkan lagi satu kenyataan semalam iaitu 31 Mei 2020 bahawa beliau telah memanggil pihak TNB untuk memberi penjelasan di pejabatnya hari ini.
Saya berpandangan bahawa PN tidak sewajarnya hanya menyalahkan rakyat yang kononnya keliru dengan pengiraan bil atau peningkatan penggunaan elektrik atau menyerahkan isu ini kepada pihak pengurusan TNB semata-mata.
Saya melihat perkara ini daripada 3 sudut:-
1) Dasar PN yang mengelirukan: Apa jadi diskaun bil elektrik hingga 50%?
YAB Perdana Menteri pada hujung bulan Mac telah mengumumkan bahawa kerajaan akan memberikan diskaun elektrik sebanyak 15% sehingga 50% sebulan. Malah diskaun ini diumumkan berkuatkuasa dari April 2020 selama 6 bulan.
Diskaun yang dinyatakan adalah mengikut blok tarif iaitu diskaun 50 peratus bagi penggunaan elektrik bawah 200 kilowatt, 25 peratus bagi penggunaan antara 201 hingga 300 kilowatt dan 15 peratus bagi penggunaan 301 hingga 600 kilowatt. Selebihnya diskaun 2 peratus.
Kekeliruan ini berpunca dengan janji PN sendiri bahawa bebanan bil elektrik akan dikurangkan. Pengumuman ini telah dibuat lebih daripada 2 bulan namun sepanjang isu kenaikan bil elektrik dibangkitkan, Menteri masih gagal memberi penjelasan mengenai diskaun kepada pengguna. Adakah pengguna berhak menikmati diskaun ini sehingga Oktober 2020? Ini adalah isu pokok yang perlu diselesaikan.
2) Pelaksanaan dan pengiraan bil
Terdapat 2 isu utama berkaitan dengan pengiraan bil yang boleh diselesaikan dengan mudah iaitu:-
i) bacaan bil secara anggaran berdasarkan bulan sebelumnya. Kalaulah ini yang berlaku, sepatutnya tiada bil yang lebih tinggi daripada bulan yang lalu. Ada sedikit kelemahan di pihak TNB kerana bacaan meter secara fizikal tidak dapat dibuat sepanjang PKP. Ini dapat diselesaikan dengan bacaan fizikal yang mana TNB memaklumkan akan dilaksanakan bermula 1 Jun 2020.
ii) bacaan bil diambil melebihi tempoh sebulan. Ini menimbulkan rungutan kerana kekhuatiran pengguna bahawa penggunaan elektrik yang telah melebihi blok tarif terendah akan dikira blok tarif yang berikutnya yang lebih tinggi kadarnya. Perkara ini dapat diselesaikan dengan mengambil bacaan secara prorata yang memang menjadi amalan TNB.
Sebenarnya tidak perlu timbul mengenai kekeliruan kaedah pengiraan bil jika Menteri komited daripada awal untuk membuat penjelasan yang mudah difahami.
3) Apa faedah lantik MP UMNO sebagai Pengerusi TNB?
YB Mahadzir Khalid, iaitu Ahli Parlimen Padang Terap telah dilantik sebagai Pengerusi TNB berkuatkuasa 12 Mei 2020.
Justifikasi lantikan ke dalam GLC kononnya mewakili kepentingan orang ramai tersasar.
Berdasarkan Laporan Tahunan TNB tahun 2019, secara purata pengarah bukan Eksekutif (Non-Executive Directors) mendapat bayaran sebanyak RM240,000 setahun dan elaun menghadiri mesyuarat mencecah RM112,000 setahun.
(Emolumen untuk pengerusi lebih tinggi mungkin melebihi RM500,000 setahun, namun anggaran sebenar sukar dibuat disebabkan berlaku pertukaran lantikan dan jawatan yang bertindih pada tahun 2019)
Apakah faedah kepada rakyat apabila lantikan Pengerusi TNB daripada Ahli Parlimen UMNO tidak bersuara untuk kepentingan rakyat dan bakal menerima bayaran lebih daripada RM30,000 sebulan?
KESIMPULAN
Laksanakan 3 perkara berikut sekiranya PN benar-benar jujur ingin membantu rakyat dalam soal kenaikan bil elektrik:-
1) Realisasikan diskaun yang diumumkan oleh YAB Perdana Menteri dengan pengurangan bayaran bil yang terpaksa ditanggung pengguna.
2) Keuntungan yang diperoleh oleh TNB pada tahun ini dan juga terutamanya akibat peningkatan penggunaan elektrik di kawasan kediaman dipulangkan kepada rakyat. Ini penting dalam keadaan ramai yang kehilangan pekerjaan dan terpaksa berdepan dengan pendapatan yang lebih rendah.
3) Lantikan Pengerusi daripada MP UMNO perlu dinilai semula. Sekurang-kurangnya, bayaran dan elaun kepada Pengerusi TNB yang baru dilantik dipulangkan sepenuhnya untuk tempoh 6 bulan.
Sekian, terima kasih.
AKMAL NASIR
Ketua AMK Malaysia
Ahli Parlimen Johor Bahru
1 Jun 2020.

0

0

votes
Article Rating
Kongsikan artikel ini


MUHYIDDIN HILANG SATU UNDI LAGI?

Dalam hantaran melalui media sosialnya malam tadi, Setiausaha Agung Bersatu pro Tun Mahathir Mohamad menulis kata-kata berikut:-
“Sekalung penghargaan dan ucapan terima kasih kepada YB Datuk’ Dr. Shahruddin Md Salleh kerana memilih untuk terus kekal dengan prinsip perjuangan Parti Pribumi Bersatu Malaysia (BERSATU) demi menyelamatkan parti BERSATU yang berpaksi kepada ketelusan serta menolak amalan kleptokrasi dalam kepimpinan.”
Ungkapan penuh makna itu ditujukannnya kepada Timbalan Menteri Kerjaraya, Dr. Shahruddin yang pada petang Jumaat lalu telah mengadakan pertemuan dengan Tun Mahathir di pejabat Bersatu di Petaling Jaya, Selangor.
Berbeza dengan Menteri Tugas-Tugas Khas, Mohd Redzuan Md Yusof yang turut mengadakan pertemuan dengan Tun Mahathir pada pagi Jumaat di Yayasan Kepimpinan Perdana, tetapi kemudian menafikan perjumpaan itu untuk menzahirkan sokongannya kepada bekas Perdana Menteri itu yang sekarang sedang berusaha menumbangkan Muhyiddin Yassin, Dr. Shahruddin sebaliknya masih lagi berdiam diri mengenai pendiriannya sehingga kini.
Apakah dengan kata-kata yang ditulis Marzuki itu menunjukkan Dr. Shahruddin sekarang sudah bersama Tun Mahathir dan telah menanggalkan sokongannya terhadap Muhyiddin?
Sementara itu, dalam temubualnya dengan sebuah akhbar, Dr. Shahruddin menjelaskan, kehadirannya ke pejabat Bersatu pada Jumaat lalu dan berjumpa Tun Mahathir adalah kerana sayangkan parti itu.
“Saya jumpa pengasas parti, pejuang, bapa dan seorang negarawan.
“Kami sama-sama susah, berkempen ketika lawan BN dahulu,” tambah beliau juga merupakan Ahli Parlimen Seri Gading, Johor.
Yang paling menarik tentunya ialah pengiktirafan yang masih kekal daripada Dr. Shahruddin terhadap kedudukan Tun Mahathir sebagai pengasas Bersatu.
Walaupun kedudukan Tun Mahathir sebagai pengasas Bersatu adalah suatu hakikat yang tidak boleh dinafikan, tetapi itulah yang kini cuba dipadamkan oleh kumpulan pro Muhyiddin, seperti dapatan dalam wikipedia misalnya.
Dengan apa yang terpapar melalui penzahiran Dr. Shahruddin ini, apakah kini sokongan Ahli-Ahli Parlimen terhadap Muhyiddin berkurangan satu undi lagi daripada 113 kepada 112?
Dalam erti kata lain, majoriti Muhyiddin hanya tinggal satu undi saja lagi.
Adakah mana-mana kerajaan dalam dunia ini yang hanya ada satu undi majoriti?
Berapa lama lagi Muhyiddin mampu bertahan dengan satu undi tersebut?
(Shahbudindotcom 01/06/2020)

0

0

votes
Article Rating
Kongsikan artikel ini


LUAHAN HATI DR. SHAHRUDDIN – ANDAI SAYA PERLU LETAK JAWATAN, SAYA AKAN LETAK JAWATAN….

1. Masa berlalu begitu pantas, seumpama kilat, hari nie saya dah janji nak tulis lagi, tulisan lepas bertarikh 15 Mei, iaitu hari lahir saya,
2. Sebulan berpuasa di bulan Ramadhan telah berlalu, dan sekarang kita pun sudah berada lebih seminggu di bulan Syawal, kita sibuk berpuasa 6 sekarang,
3. Juga telah berlalu tarikh 18 Mei 2020, tarikh persidangan Dewan Rakyat penggal ini, tarikh yang cukup digeruni dan ngeri oleh sesetengah pihak, tidak boleh tidor lena dibuatnya,
4. Persidangan yang hanya merupakan hari Perasmian Dewan oleh Baginda Tuanku Yang DiPertuan Agong,
5. Tidak ada perbahasan, tidak ada soal jawab soalan-soalan lisan, luar dari kebiasaan, norma baru, agaknya takut kan covid 19,
6. Dewan Rakyat akan disambung nanti bulan Julai, bulan depan, insha Allah, semua kita ahli-ahli Parlimen menunggu, penuh debaran! Siap, Jaga kau! (bahasa bangsa Johor),
7. Saya telah berkunjung hormat Tun M di Ibu Pejabat Bersatu pada jam 3 ptg hari Jumaat 29 Mei 2020, yang pada mulanya patut berjumpa di Yayasan Kepimpinan Perdana YKP,
8. Memang tak sabar-sabar nak jumpa Tun, pengasas Bersatu dan Negarawan,
9. Tun selalu membebel dalam mesyuarat MPT berkenaan keahlian Bersatu, kesian pada Saudara Akram Shah yang kena jawab, berapa ramai ahli Bersatu sekarang? Saya sebagai SUA kecut perut dibuatnya, itulah dia Tun,… tegas ! No play play !!! Macam- macam hal berkenaan keahlian Bersatu dibangkitkan! Panas ,…!
10. Saya berjumpa Tun hari Jumaat lepas antara lain sebagai reaksi surat SUK kepada Tun, yang kandungan nya kata, Tun dah gugur keahlian Bersatu secara automatik, disqualified himself,..
11. Pulak gitu,..
12. Perlembagaan Bersatu ditafsirkan begitu, katanya oleh pakar undang-undang. Tun dah duduk di barisan pembangkang di Dewan Rakyat dalam persidangan bulan lepas. Maka Tun dah masok pembangkang,
13. Saya tanya Tun, betul kah Tun dah masok Parti pembangkang? Tidak sekali-kali katanya! Tun nafikan,..
14. Saya ambik keputusan untuk menyertai PN dan menyokong TSMY jadi PM. Beliau telah dapat sokongan majoriti dalam Dewan Rakyat dari kalangan ahli-ahli Parlimen,
15. Sebagai ‘budak’ TSMY pastinya saya amat gembira apabila beliau menjadi PM,
16. Saya bertanya pada diri sendiri, adakah Perikatan Nasional PN ini telah wujud sebagai badan sah? Lengkap dengan Perlembagaan dan pendaftaran ROS,
17. Sepanjang ingatan saya, PH adalah badan sah didaftar dengan ROS dan ada sijil pendaftarannya,
18. Pada saya, PN adalah sekadar nama badan persatuan tidak rasmi antara ahli-ahli Parlimen yang bersetuju TSMY sebagai PM,
19. PN bukan gabongan parti-parti, apatah lagi saya belum lihat, kaji dan bahas sedalam-dalamnya Perlembagaan PN yang telah dibawa ke Perhimpunan Agong Khas atau setidak-tidaknya ke MPT dan telah sama-sama kita putuskan disitu bahawa Bersatu telah BERSETUJU masok PN?
20. Tun tak masok atau setuju dengan perkara 18,
21. Bolehkah ditafsir Tun masok pembangkang? Sokong parti pembangkang,…
22. Saya tak mahu lihat Bersatu lemah kerana kita berpecah dan berbalah. Boleh pengsan bila kita baca perbahasan kita dalam media sosial,… kita saling melondeh kain sendiri,.. di viral,.. dah tak ada segan silu lagi,.. mana kita dapat budaya begini rupa?,..
23. Saya jugak tak mahu lihat Bersatu mati tidak berkubur, tidak berbatu nisan,
24. Saya sayangkan Bersatu, sayang sangat-sangat, … betapa sukarnya membina Bersatu, susah payah lawan BN, ke sana ke sini bersama Tun dan TSMY dan rakan-rakan versi 1.0,..
25. Masa tu saya ADUN Jorak, ulang alik antara Ibu Pejabat Bersatu menjalankan tugas-tugas SUA dan menjaga kawasan di Pagoh, tidor dalam kereta di RnR tu biasa, itu belum lagi kempen road show Bersatu dan PH,.. Allah saja yang tahu betapa nikmat dan sengsaranya pada ketika itu,..
26. Terkenangkan akan Tun M dan Tun Siti begitu komited berkempen, sana sini, utara selatan, timor barat,.. ribuan yang hadir,.. الحمدالله ….. kita menang bentuk Kerajaan!
27. Majoriti yang masok jadi ahli Bersatu adalah kerana Tun,.. bukan pasal nama saya!!! Shahruddin,.. tak siapa yang kenal ! ADUN saja, EXCO pun tak, semasa dalam BN dulu, jasa pun tak ada,..
28. Jasa Tun, umpama sebesar dan seberat bumi ini,.. Tanpa Tun, Bersatu akan terkujur layu, mati lah Bersatu,..
29. Hari ini hari Isnin, tanggal satu Jun tahun 2020, saya berjanji nak buat kenyataan, azam dan hala tuju saya dalam Bersatu dan Kerajaan, tidak ada niat lain saya,..
30. Saya nak lihat Bersatu kuat dan kukuh; sayang saya pada Bersatu mengatasi sayang saya pada Tun dan TSMY,… Barang di jauhkan sekali parti Bersatu di lihat sebagai melukut di tepi gantang dan ahli-ahli awal yang tulin dalam perjuangan pula dipingggirkan,…
31. Andai kata saya perlu letak jawatan sebagai Timbalan Menteri Kementerian Kerjaraya, saya akan letak jawatan, demi memperkukuhkan Bersatu, supaya masa sepenuhnya dapat saya tumpukan pada Bersatu. Sebagai SUA pertama saya kenal KB, Srikandi dan Armada. Mengajak dan memujuk ahli-ahli yang ramai di bawah sana supaya tidak berbalah yang hanya akan melemahkan Bersatu. Ada yang dah merajuk, dah nak keluar Bersatu,… saya kata,.. JANGAN LAH BERTINDAK BEGITU!! Please,… BERSATU LAH,…
32. Andaikata saya perlu meninggalkan rakan-rakan PN dan kembali semula kepada PH dan disitu ada JAMINAN bahawa Bersatu akan kuat dan terus hidup, maka saya akan jugak sedia lakukan!
33. Akhir kalam untuk kali ini, cuba saudara berikan jawapan yang seikhlas-ikhlasnya kepada saya. Saya sekarang adalah ahli Parlimen Sri Gading. Adakah PN atau PH yang akan memberikan laluan mudah tanpa bahas untuk menerima calon ahli Bersatu bertanding di Parlimen Sri Gading di PRU15 nanti? PN atau PH? Itu jugak adalah jawapan kepada satu soalan paling pokok. Lebih selamatkah Bersatu dalam PN atau dalam PH?,.. Saudara jawab!!!
Jaga jarak, jaga kesihatan, jaga Iman.
YB Shahruddin Salleh
Ahli Parlimen Sri Gading P149.
01-06-2020.

0

0

votes
Article Rating
Kongsikan artikel ini


PENOLAKAN KEPADA PN SEKARANG MIRIP PENOLAKAN TERHADAP BN SEBELUM PRU14 LALU

Apakah kerajaan Perikatan Nasional atau PN benar-benar akan tumbang dalam masa terdekat ini atau ia sekadar perang psikologi yang dimainkan oleh Pakatan Harapan (PH)?
Inilah antara persoalan yang sedang bermain dalam kepala majoriti rakyat ketika ini.
Sesetengah rakyat percaya PN akan tumbang dalam masa terdekat, manakala yang lain pula yakin ia mampu bertahan sehingga PRU15 akan datang.
Sementara sokongan yang ada pada PN sebagai kerajaan amat runcing dan terumbang-ambing iaitu hanya dua majoriti Ahli-Ahli Parlimen dan mungkin berkurangan lagi dalam waktu terdekat ini, yang sukar dinafikan juga ialah penolakan rakyat ternampak terus berkembang daripada semasa ke semasa.
Ada banyak isu yang menyebabkan rakyat mula sangsi dengan kerajaan sekarang, antaranya rungutan berhubung bantuan kepada rakyat akibat Covid-19 tidak seperti yang dijanjikan, tiada pelan untuk rakyat yang hilang pendapatan, masih tidak membela nasib Adib Kassim, anggota Bomba yang terbunuh dalam tragedi Kuil di Subang, hudud dan RUU355 masih kabur, kerajaan terlebih memanjakan Ahli-Ahli Parlimen dengan lambakan jawatan GLC dan pelbagai lagi.
Gembar-gembar kononnya kerajaan PN ini adalah kerajaan Melayu/Islam hampir tiada maknanya bagi rakyat kerana apa yang mereka bising-bising sebelum ini semuanya jadi senyap belaka apabila sudah beroleh kuasa.
Selain itu, dari sudut politik, cara Muhyiddin Yassin menangani isu Bersatu dengan keghairahan bertindak ala diktator turut membuatkan rakyat terhakis keyakinan terhadapnya.
Ramai yang melihat Muhyiddin atas kedudukannya sebagai Perdana Menteri tidak harus bertindak sekeras itu terhadap Tun Mahathir Mohamad selaku pengasas Bersatu atau kepada Mukhriz Mahathir yang akan mencabarnya bagi jawatan Presiden parti, sebaliknya perlu berhadapan secara “gentleman” dengan mereka dalam proses pemilihan.
Jika diperhatikan cara Muhyiddin ini tidak ubah seperti apa yang dilakukan Najib Razak sebelum beliau tumbang pada PRU14 lalu.
Ketika itu, semua yang cuba menentang dan melawannya akan dipecat dan diketepikan melalui kuasa dan keangkuhan yang bertapak tinggi dalam dirinya.
Najib juga pada waktu itu tidak memperdulikan banyak teguran yang bertujuan memperbaiki kelemahannya lantaran terlalu yakin dirinya kebal daripada dijatuhkan.
Akhirnya, dengan serangan demi serangan yang mengakibatkan penolakan kian membesar, sokongan yang ada padanya terhakis sedikit demi sedikit dan akhinya berjaya ditumbangkan.
Apa bezanya dengan kedudukan Muhyiddin sekarang?
Kalau diperhati dan diteliti, semuanya saling tak berbeza sama sekali.
Sementara majoriti yang ada padanya hanya cukup-cukup makan dan serangan pihak lawan iaitu PH dan kumpulan Tun Mahathir sentiasa agresif, berfakta dan boleh diterima, ditambah rasa tidak puas hati rakyat yang terus membuak-buak, hakikatnya penolakan kepada Muhyiddin sekarang ini tak ubah seperti bagaimana Najib dan BN ditolak sebelum dijatuhkan pada PRU14 lalu.
Melihat semua perkembangan mutakhir, jika diadakan PRU mengejut sekali pun dalam waktu terdekat ini, kalau mereka tidak berpecah dan mampu berpakat sekali pun, PN tetap sukar untuk mencapai kemenangan berbanding PH.
Apa lagi kerana PN beroleh kuasa melalui pengkhianatan dan perampokan di tengah-tengah jalan, gelodak rakyat untuk membalas dendam tidak pernah surut selagi ia tidak dilampiaskan.
Lantaran itu, mungkin faktor paling pokok ialah tidak sanggup kecundang dalam PRU15 akan datang, dalam waktu-waktu mendatang ini akan terlihat perkembangan beberapa Ahli Parlimen PN menyeberang kembali kepada PH.
Mungkin bermula dengan seorang, diikuti seorang dua selepasnya, kemudian ada lagi menyusul, realitinya PN dalam potensi yang sangat besar untuk menjadi kerajaan paling singkat dalam sejarah negara.
Oleh itu, kemungkinan PN akan tumbang dalam waktu terdekat ini bukan sekadar perang psikologi, tetapi realiti yang paling mungkin menjadi kenyataan.
(Shahbudindotcom 02/06/2020)

0

0

votes
Article Rating
Kongsikan artikel ini


100 PENCAPAIAN PN DALAM 100 HARI

1) Semuanya lebih teruk di zaman PN dari PH di ganda dengan tiga
2) Kesemua MP PN mendapat jawatan rashwah Menteri dan GLC
3) Forecast MIER 2.4 juta Pekerja Hilang pekerjaan
4) Menteri Maskot Agama yang tak ada function macam bunga plastik hiasan
5) Acap kali anggota keselamatan mati kena langgar akibat pemabuk
6) DAP belum di haramkan
7) Dong Zhong belum di haramkan
8) UEC belum di haramkan siap TAR college dapat extra fund
9) Mutfi Ghadr masuk gua janji nak tegur MY
10) Kali pertama parlimen hanya ada titah YPDA dan tak bersidang; tapi rampas Dun berjalan lancar
11) Reza Aziz bebas lepas pulangkan separuh wang curi
12) Air Suam boleh bunuh Covid
13) Ada 500 negara dalam dunia
14) Unit mengukur berat jisim sudah tukar jadi 10 kilometer
15) Lebai PAS kata arak di bolehkan
16) Masjid tutup berminggu-minggu bukan sebab DAP
17) Pemandu mabuk hari-hari
18) Rancangan Malaysia ke 12 di tangguh sebab PN tak ada majoriti
19) Budget tambahan lulus luar parlimen
20) Parti pemerintah pertama yang ada di belah kerajaan dan pembangkang
21) Malaysia beli spy software dari Isreal di bawah Najib Razak yang kini sebahagian dari MP PN
22) Dalil dan hukum boleh berubah ikut kepentingan politik parti pemerintah
23) Teknokrat dalam parti lebai adalah muhong besar; yang mereka tahu tambah bini dan tebang balak
24) Krisis Air Kedah boleh di selesaikan oleh Menteri Mewa hanya pada 2040
25) Balak boleh di tebang janji ganti dengan durian musang king
26) Buluh kini jadi tanaman yang bagus lepas mereka bantah Teresa Kok zaman PH
27) Kedah Darul Makmur dan Wisma Darul Iman sudah bertukar geografi
28) Makcik Kiah kena tipu dan hanya dapat 10% dari 8K yang di janjikan; ini lagi teruk dari skim ponzi
29) Bantuan Gaji tambahan yang di janjikan sudah habis peruntukan
30) Islam tidak terancam walaupun 11 minggu tak sembahyang Jumaat
31) Sajat masih lagi berpakaian perempuan
32) Tahajjud dengan letak nombor akaun sudah mendapat sertu mutfi dan agamawan
33) Tiada takbir raya di masjid walapun kilang arak sudah boleh beroperasi
34) Harga Ayam dan barang-barang asas naik berkali ganda
35) PM pertama yang tangguh sidang parlimen sebab takut tak dapat undi
36) RUU355 masih di taman di dalam jirat
37) Bekas Pensyarah yang berhenti sebab nak lawan kleptokrat kini berjuang di samping kleptokrat
38) Tender Project 30 juta boleh lulus 50% bayaran pendahuluan sebelum kerja berjalan
39) Kedai Judi boleh di buka janji patuhi SOP; ini tak bermakna Islam terancam
40) Timbalan Menteri Agama hanya mampu like status terdahulu nak haramkan arak walau ada kuasa
41) Permohanan BPN di tolak kalau ada SSM. Kalau ada kes Mahkamah layak dapat GLC
42) Penghina Jawi dari MCA boleh di angkat jadi Timbalan Menteri Pendidikan; Tapi Mutfi Ghadr bisu tak kata apa
43) Solat di masjid kena denda, tapi berkumpul beramai-ramai di pejabat maskot agama di galakkan
44) Bantuan barang-barang RM100 hanya dapat nilai RM30. Lagi RM70 adalah cas penghantaran
45) Engineer Parti Islam tak boleh spot fake picture 500 negara. Dia juga tak boleh spot fake ulama so no wonder
46) Melah bising baju pramugari tak patuh syariah. Tudung melah pun kor singkat lepas jadi Timbalan Menteri
47) Razman Kastam dulu penyokong BMF dilihat hipokrit lepas beli barang dekat kedai apek sebab nak murah punya pasal
48) Keganasan rumah tangga boleh di atasi dengan bersuara doreamon
49) Mufti Utara berhenti jadi jurucakap kerajaan Ghadr lepas geng dia tak dapat lobi Mutfi
50) Gunting Rambut boleh kurangkan tekanan darah
51) TikTok boleh ganti medium pembelajaran dalam talian
52) Overkill penggunaan jargon boleh dapat jawatan timbalan menteri kabinet
53) Kenyataan media dalam bahasa selain dari melayu dan inggeris dibenarkan; even mutfi ghadr pun tak kata apa
54) Menteri KBS endorse main judi kuda sebagai e-sport
55) Heli hilang tiba-tiba boleh jumpa
56) Rahib Melah kunci lori adalah MP yang paling tua dalam dunia, hidup lebih satu abad
57) Cina MCA kalau minta maaf terus berjiwa besar; kalau Cina DAP terus masuk neraka kata Melah Kunci Lori
58) Lebai Boddo dulu kata Menteri Setang bila benarkan arak. Time kawan dia jadi menteri, dia sendiri jadi setang.
59) Konsep fiqh al yahud halaluna wa harammukum di galakkan.
60) Walaun kata Covid takut salji, lepas kena covid sebab main salji dia tadah tin milo
61) Walaun Bekam dulu kata TikTok mudarat, bila lebai kantoi benar tiktok walaun mutarligat
62) Menteri Benarkan kilang arak beroperasi, TokPeti salahkan KSU, lepas menteri kata dia tahu, TokPeti buat-buat tak tahu
63) Menteri Duta Timur Tengah sanggup karang surat palsu pada pempimpin luar negara janji di lantik jadi Menteri
64) PKP kurangkan pencemaran alam sekitar kata meneteri mewa. Buat apa susah2 rangka plan, kita biar sahaja pada alam semulajadi kan?
65) Mak Lampir sembur jalan untuk cegah Covid, why not? Kitakan selalu sentuh jalan dengan tangan
66) Face Mask Komunis lagi murah dari FaceMask Melayu Isle
67) Walaun PAS kata boleh kurung covid dalam botoi.
68) Bantuan boleh di lambatkan sebab nak tepek muka menteri dahulu
69) Kes Adib masih di dalam peti sejuk; AG melayu isle lagi teruk dari TT sampai bapa adib kena tulis surat lagi
70) Kabinet 74 menteri paling besar dalam sejarah dengan 17% lebih perbelanjaan tapi takut masuk parlimen
71) Negara lain bagi bantuan duit dalam akaun bank, kita di beri pilihan keluar wang KWSP sendiri
72) Islam ada penyelesaian untuk Covid19 kata Hadi Awang. dah masuk 100 hari tak nampak lagi apa yang hadi awang canangkan
73) Walaun yang dulu nak langgar menteri agama kini boleh share resepi masak memasak bila ada orang mabuk arak
74) Export minyak sawit ke india sudah jadi halal walaupun Modi zalim pada orang islam di sana
75) Menteri ponteng kerja sebab nak bagi kuliah dhuha
76) Walaun adalah ahli kitab moden
77) Hudud bukan lagi keutamaan sebab takut MCA tak redha
78) Portal Isytihar harta SPRM tidak beroperasi kerana harta MP PN bertambah ekponan setiap hari
79) Penyokong kuat Dong Zhong di angkat jadi menteri, tapi mutfi bisu
80) Sijil ISO9001 yang tamat 4 tahun masih boleh di guna pakai kata menteri mewa
81) Air kencing Adun PN negatif sebab sokong PM atap
82) Menteri Sumber Manusia pakai degree Palsu
83) Lebai PAS tiba-tiba kata tak mampu tunai manifesto nak hapus PTPTN
84) PM pertama yang tak dapat legitimasi dari pemimpin dunia
85) Yang gila kuasa nak jadi PM adalah MY bukan Anwar macam yang di tajjasus of Mutfi
86) Lebai 22 bulan minta bubar parlimen, bila dewa marang jadi Menteri terus marah siapa minta bubar parlimen
87) Negeri Kafir macam Singapura lebih cepat SOP buka masjid sepenuhnya; Menteri agama kita duk bising bab tongkat khutbah.
88) Akaun Twitter SPRM hilang macam hilang kes rasuah reza aziz
89) IQ Graduate King’s College London setaraf dengan Graduate Kolej Sungai Buluh Aliran Rasuah
90) Pemandu mabuk boleh langgar orang di pasar ramadhan, tak pernah jadi zaman PH
91) MP PN wajib lompat pada sesiapa yang boleh bida harga tertinggi
92) Dai’ mualaf yang dulu memekak islam terancam sampai minta bubar parlimen, kini boleh jadi lembut macam span basuh pinggan lihat islam di hina
93) Rakyat mati kelaparan tak makan itu bukan masalah kerajaan, yang penting semua ahli politik kenyang dan tidak kelaparan
94) Khianat halal kalau di buat oleh PM PN, janji dia boleh jadi imam dan pandai baca doa
95) Kali pertama harakah warning jangan menghasut perkauman, lepas puluh tahun makan lendir hasil takfiri dan perkauman
96) Zaman PN malaikat pun hamba sahaya mereka kata Guru TarSenik
97) Lantik pengerusi perlabuhan dari DAP haram, tapi kalau dari MCA halal toyibban
98) MCA sokong parti komunis China pun halal, janji bukan DAP
99) Prof Kangkung Kamarul mohon maaf kali ke tiga sebab post artikel fitnah
100) Penjawat awam yang kritik kerajaan PN terus kena SISPAA, zaman PH tak pernah sekat kebebasan bersuara sebab di jamin dalam artikel 10 perlembagaan negara.
Dipetik daripada FB Mohd Mukhlis Mohd Sharif.

0

0

votes
Article Rating
Kongsikan artikel ini


PILIHANRAYA MEMANG SATU-SATUNYA PENYELESAIAN TERBAIK

Daulat Tuanku, pertama-tamanya ingin dirakamkan setinggi-tinggi ucapan syabas dan tahniah kepada DYMM Sultan Johor atas amaran baginda mahu membubarkan DUN Johor bagi diadakan pilihanraya negeri jika pertelingkahan politik berterusan di negeri itu.
Melalui catatan di laman Facebooknya, DYMM Sultan Johor bertitah, baginda tidak akan membiarkan politik Johor berterusan dikucar-kacirkan.
“Jika berlaku lagi perebutan kuasa di kalangan wakil rakyat, saya akan bubarkan Dewan Negeri Johor serta merta.
“Saya akan berikan peluang kepada rakyat negeri Johor untuk memilih wakil mereka yang baharu dan saya harap kali ini pilihlah pemimpin yang betul-betul ingin berkhidmat untuk rakyat dan negeri, bukan untuk parti atau diri sendiri,” titah baginda lagi.
Sesungguhnya titah DYMM Sultan Johor ini adalah amat bijaksana dan tepat untuk menyelesaikan kemelut politik Johor daripada terus berpanjangan.
Oleh kerana kedudukan majoriti di DUN Johor sekarang adalah tipis iaitu 29-27, ini dengan sendirinya menyebabkan ketidakstabilan dan gejala lompat-melompat boleh berlaku dan berterusan pada bila-bila masa.
Dengan demikian, hanya pilihanraya negeri saja penyelesaian terbaik bagi mengembalikan kestabilan serta memastikan ahli-ahli politik, baik yang bersama kerajaan atau pembangkang benar-benar dapat menumpukan khidmat kepada rakyat dalam aktiviti seharian mereka selepas ini.
Selagi kedudukan majoriti adalah tipis, selagi itulah soal berebut kuasa, melobi dan merangsang aktiviti melompat parti tidak terhenti.
Dalam konteks yang sama, disebabkan kedudukan majoriti kerajaan PN di Pusat juga sekitar satu atau dua undi iaitu mirip dengan Johor dan aktiviti berebut kuasa tidak ternampak akan terhenti begitu saja, pilihanraya umum secara mengejut di peringkat Parlimen juga wajar diadakan.
Meskipun DYMM Yang Dipertuan Agong tidak bersuara apa-apa mengenai keadaan politik negara setakat ini, tetapi Muhyiddin Yassin boleh mengambil pedoman daripada titah DYMM Sultan Johor dalam menyelesaikan kemelut politik di peringkat Pusat yang sudah berlarutan sejak sekian lama ini.
Lagi pula, Muhyiddin tentu sedar selain usul undi tidak percaya bakal dibentangkan terhadapnya pada Sidang Parlimen Julai nanti, Tun Mahathir Mohamad turut menegaskan bahawa beliau tidak akan berhenti sepanjang masa daripada menjatuhkannya sebagai Perdana Menteri.
Ini memberi gambaran bahawa selain melalui usul undi tidak percaya, penolakan terhadap usul, rang undang-undang dan Belanjawan 2021 Oktober depan di Parlimen juga merupakan pilihan yang akan dilakukan.
Tidak cukup dengan itu, usaha mengumpul kekuatan dan menarik Ahli-Ahli Parlimen PN untuk berpaling tadah menumbangkan kerajaan barang sudah tentu sentiasa akan dipertingkatkan daripada semasa ke semasa.
Akhirnya, dengan semua kekalutan itu, harus disedari kerajaan tidak mungkin mampu berfungsi dengan sebaik-baiknya dalam memberi khidmat kepada rakyat.
Dalam hal ini, Muhyiddin harus sedar bahawa satu-satunya jalan penyelesaian dalam kemelut politik ini ialah dengan mengadakan pilihanraya dengan seberapa segera.
Meskipun jika kerajaan ditumbangkan atau kalah dalam usul undi tidak percaya, Muhyiddin berhak memohon kepada Agong agar Parlimen dibubarkan, beliau sebenarnya tidak patut menunggu sehingga ke peringkat itu baru mahu bertindak untuk mengadakan pilihanraya.
Adalah terpuji jika Muhyiddin dapat segera memohon kepada DYMM Yang Dipertuan Agong agar Parlimen dibubarkan secepat yang mungkin supaya pilihanraya dapat diadakan dalam waktu terdekat ini.
Lagi dilengahkan lagi kalut politik dan rakyat dibuatnya.
Selepas pilihanraya dan kerajaan baru terbentuk, ketidaktentuan, kekalutan dan pertikaian mengenai keabsahan kerajaan dengan sendirinya tidak akan berbangkit lagi.
(Shahbudindotcom 03/06/2020)

0

0

votes
Article Rating
Kongsikan artikel ini


TAMPARAN BUAT MUHYIDDIN, ADA LAGI AKAN MENYUSUL LETAK JAWATAN DALAM SEHARI DUA MENDATANG

Setelah bertemu Tun Mahathir Mohamad Jumaat lalu dan kemudian menulis warkah panjang lebar mengenai kedudukan diri dan masa depannya dalam Bersatu, Ahli Parlimen Sri Gading, Dr. Shahruddin Md Salleh akhirnya meletakkan jawatannya sebagai Timbalan Menteri Kerjaraya.
Perletakan jawatan ini bermakna penarikan sokongannya terhadap Muhyiddin Yassin yang kini membentuk kerajaan PN bersama UMNO, Pas, GPS, kumpulan Azmin dan parti-parti kecil yang lain.
Bagi Dr. Shahruddin, perletakan jawatannya adalah disebabkan beliau merasakan penyertaannya bersama PN adalah suatu pilihan yang silap dan kurang tepat.
Surat perletakan jawatan Dr. Shahruddin adalah seperti di bawah ini:-
~~~~~~~~~~~~~~~~~~~~~~~~~~~~~~~~~~
KENYATAAN AKHBAR
PELETAKAN JAWATAN
TIMBALAN MENTERI KERJA RAYA
1. Hari ini; Khamis 04 Jun 2020,
2. Dengan rasminya saya umumkan meletak jawatan perkara di atas berkuatkuasa mulai hari ini,
3. Saya telah melakukan ijtihad politik yang kurang tepat iaitu dengan menyertai kerajaan Perikatan Nasional PN,
4. Saya seharusnya meletakan keutamaan dengan membuat pertimbangan bahawa pengundi- pengundi di Parlimen Sri Gading P149 telah memilih parti Pakatan Harapan PH dalam PRU14,
5. Sebagai langkah awal bagi saya membetulkan kesilapan ini, maka saya dengan ini meletak jawatan kerana saya dilantik ke jawatan ini oleh YAB Perdana Menteri dari kerajaan Perikatan Nasional PN,
6. Sekian pernyataan yang saya ingin maklumkan terutama kepada pengundi-pengundi di Parlimen Sri Gading P149.
Sekian, terima kasih.
Shahruddin Salleh
Parlimen Sri Gading P149.
~~~~~~~~~~~~~~~~~~~~~~~~~~~~~~~~~~~
Yang nyata, perletakan jawatan Dr. Shahruddin ini adalah tamparan paling pedih dan tepat ke muka Muhyiddin yang belum sampai tiga bulan menjadi Perdana Menteri.
Ini kerana Dr. Shahruddin dikenali sepanjang masa sebagai “budak Muhyiddin” dalam karier politiknya.
Muhyiddin yang membawanya ke dunia politik daripada perkhidmatan awam dengan melantiknya sebagai Setiausaha Politik dan seterusnya memberi peluang bertanding di DUN Jorak, sebuah kawasan pilihanraya dalam Parlimen Pagoh.
Apabila Muhyiddin dipecat daripada UMNO pada 2015, Dr. Shahruddin turut meninggalkan UMNO dan apabila Bersatu ditubuhkan di mana Muhyiddin menjadi Presiden parti itu pada 2016, bellau telah dilantik sebagai Setiausaha Agung Bersatu yang pertama.
Perlantikan Dr. Shahruddin sebagai Setiausaha Agung Bersatu adalah tanda kepercayaan tanpa keraguan Muhyiddin terhadapnya.
Pada pilihanraya 2018, Dr. Shahruddin bertanding di Sri Gading dan kemudian dilantik sebagai Timbalan Menteri Wilayah Persekutuan.
Apabila Muhyiddin menjadi Perdana Menteri bersama PN pada Mac lalu, Dr. Shahruddin terus dikekalkan sebagai Timbalan Menteri dengan portfolio baru di Kementerian Kerjaraya.
Keinginan Dr. Shahruddin untuk beralih arah meninggalkan PN dan kembali semula kepada PH sebenarnya mula diperkatakan sejak pertemuannya dengan Tun Mahathir, Jumaat lalu.
Beliau bertemu Tun Mahathir pada petang Jumaat, manakala pada sebelah paginya pula, Menteri Tugas-Tugas Khas, Mohd Redzuan Md Yusof bertemu Pengerusi Bersatu yang telah dipecat itu.
Dengan itu, Mohd Redzuan turut dispekulasikan akan meletakkan jawatan dalam kerajaan untuk kembali kepada PH dan memberi sokongan kepada Tun Mahathir yang kini berkrisis dengan Muhyiddin.
Dalam perkembangan terkini selepas Dr. Shahruddin meletakkan jawatan ini, seorang dua lagi pemimpin Bersatu yang ada jawatan dalam kerajaan diperkatakan akan melakukan tindakan yang sama dalam sehari dua lagi.
Ini akan menjadikan, dalam waktu terdekat ini, jika seorang lagi menarik sokongannya, keadaan kerajaan akan tergantung dengan kedudukan 111-111, manakala jika dua orang sekaligus meletakkan jawatan, Muhyiddin sudah dikira tumbang dengan rekod sebagai Perdana Menteri paling singkat dalam sejarah negara sejak merdeka.
Sama-sama kita tunggu perkembangan selanjutnya sehari dua lagi.
(Shahbudindotcom 04/06/2020)

0

0

votes
Article Rating
Kongsikan artikel ini


CORETAN SEORANG BEKAS MENTERI MENJELANG KUASA KEMBALI KEPADA PEMILIKNYA YANG SEBENAR

Hampir sukar Kerajaan Perikatan Nasional (PN) YAB Tan Sri Mahyudin Yasin (TSMY) untuk mampu bertahan momentum kencang yang kini bertiup untuk mengembalikan hak dan mandat rakyat yang diberikan kepada Kerajaan Pakatan Harapan (PH) dalam PRU ke-14 lalu.
Dengan ‘Power Grab’ yang dilakukan sekumpulan ‘pembelot’ dari Kabinet PH dengan kerjasama kelompok Pas-Umno, nyata ‘takdir-tadbir’ AlLah SWT telah mengalihkan bebanan pandemik COVID-19 dan segala dampak buruknya, dari bahu PH kepada puak PN.
Saya ulangi sekali lagi ..saya seorang ‘Perpetual Optimist’ (Optimis Tegar) sentiasa memandang ‘hikmah’ disebalik sesuatu angkara dan musibah yang menimpa.
Bayangkan, bagaimana Menteri Agama PH, andainya perlu menutup masjid-surau selama hampir 3 bulan dalam era PKP COVID-19?
Lunyai dikerjakan menteri ini, yang kebetulan, sentiasa menjadi sasaran pembangkang. Sukar mengelak maki-hamun yang dihamburkan ke arahnya, setiap kali disambung penutupan masjid-surau. Yang salahnya DAP juga gamaknya.
Begitu juga AlLah ‘selamatkan’ Menteri Kesihatan PH ini. Bayangkan juga, dengan 115 kematian sehingga kini, andainya Kerajaan PH terus memerintah, segala kata nista dan cemuhan jelek dipalitkan kerana kononnya, kebodohan-ketololan YBMK PH itu.
AlhamdulilLah, AlLah selamatkan diri ini..!
Pun begitu, padah ekonomi dan penderitaan rakyat, akibat perlaksanaan PKP bukan kepalang. Masak Menteri Kewangan dari DAP itu digulai pembangkang!
Namun, disaat dan ketika PKP dan kini PKPB dalam proses diangkat semula, semakin jelas ‘Mandat’ yang diberikan kepada PH oleh Rakyat, adalah dalam rangka untuk dikembalikan kepada pemilik sebenarnya!
Pastinya terlalu banyak yang mahu dinukilkan, mentelahan saya menyambung ‘puasa menulis-menerbit’, setelah graduate dari Madarasah Ramadhan 1441H.
Saya kekang kehendak saya menulis meskipun banyak yang hendak dikongsikan. Maaf, seperti ahli politik lain, saya juga punya hak untuk bersuara dan menulis.
Penulisan ini menyinggung perihal angin kencang Perubahan Kerajaan. Kalau sesuatu itu ada ‘sunnah’ atau hukum alamnya, maka juga sebegitu perjalanan Demokrasi. Susun-atur dan tata-kelola Demokrasi juga punya dinamika dan ciri-ciri tersendiri.
Sesungguhnya, peranan Institusi Raja Berpelembagaan menaungi dan memastikan semua berjalan mengikut peruntukan Perlembagaan Persekutuan (FC).
Mengimbau segera perjalanan serta mekanikisme peralihan kerajaan baru-baru ini, sayugia diingatkan semua, bahawa DYMM YDPA sememang di peruntukkan kuasa dalam Perlembagaan Persekutuan (FC) termaktub dalam Perkara 40(2)(a) untuk baginda pertimbangkan…”pada hemat atau pertimbangan Baginda mungkin mendapat kepercayaan majoriti ahlinya.”
Tegasnya, kuasa lantikan ini ialah kuasa budi bicara YDPA yang dijamin peruntukan FC!
Ya, bukan tanggungjawab YDPA untuk meneliti dan menimbang ‘nawaitu’ setiap pemimpin atau Ahli Yang Berhormat, dalam membuat pendirian dalam pernyataan sokongan kepada mana-mana calon Perdana Menteri.
Jauh lagi untuk menentukan samada berlaku ‘pengkhianatan’ atau ‘pembelotan’ ketika seseorang YB itu menyatakan pendiriannya.
Tidak perlu juga ditanya atau dipertikaikan oleh YDPA, samada TSMY telah menandakan tangani perjanjian bersama dengan komponen parti-parti PH, untuk secara sepakat dan muafakat, memperjuangkan perjanjian misi dan objektif PH-PBBM dalam PRU ke-14 lalu.
Tidak wajar untuk YDPA mempastikan samada TSMY telah menjalankan pelbagai langkah tipu-helah untuk mendapatkan Tun Dr Mahathir bersetuju untuk PBBM keluar dan tinggalkan Kerajaan PH, seperti video epik yang diterbitkan olih mantan Menteri Belia dan Sukan.
Tidak wajar dan tidak releven samasekali untuk YDPA dipertanggungjawabkan dengan semua karenah dan ‘political intrigue’ yang melatarbelakangi pergolakan krisis politik itu.
Begitu juga, Rakyat yakin DYMM YDPA akan terus menaungi dan menjamin kelancaran perjalanan demokrasi dalam proses pemulangan mandat, seterusnya nanti.
Akhirnya, pada detik dan saat untuk dikembalikan mandat Rakyat kepada Pakatan Harapan, saya dengan rasa penuh tanggungjawab, ingin mempertegaskan beberapa peringatan buat diri ini dan pimpinan tertinggi PH.
Demi menjaga kemurniaan perjuangan, visi dan matlamat yang sama-sama kita sepakati, amat mustahak untuk memastikan 2 (dua) jenis makhluk ini mesti disaring dari bersama gagasan ini:
Pertama, Ahli2 Yang Berhormat yang terpalit pelbagai dakwaan salahguna kuasa, pecah amanah dan sedang mendepani pelbagai tuduhan Mahkamah termasuk AMLA dan sebagainya.
Kedua, Ahli2 Yang Berhormat yang jelas memiliki pegangan dan amalan doktrin pelampau perkauman dan ekstrim agama. Jelasnya ‘DNA’ ini tidak secucuk dengan perjuangan rakan-rakan kongsi PH, yang menganjurkan matlamat ‘Rahmatan lil ‘Aalamin (Rahmat Untuk Semua), bahkan berlawanan dengan konsep ‘lnklusiviti’ dan ‘Kemakmuran Bersama’ yang disepakati muafakat politik ini.
Meskipun ‘cukup bilang’ jumlah Ahli Yang Berhormat dikatakan telah tercapai, bertambah mustahak untuk semua pihak, khasnya pimpinan tertinggi, untuk mengambil sedikit pencerahan siri pertama penulisan insan kerdil ini.
AlLahu ‘Alam.
Dr Dzulkefly Ahmad
Pengarah Strategi Parti Amanah Negara,
Ahli Parlimen Kuala Selangor.
5 Jun 2020.

0

0

votes
Article Rating
Kongsikan artikel ini


MUHYIDDIN CACA MARBA?

Dalam mesyuarat Bersatu semalam, ramai yang kehairanan apabila tersiar laporan tentang empat Ahli MPT meninggalkan mesyuarat yang sedang dipengerusikan oleh Muhyiddin Yassin.
Tindakan mereka itu dikatakan berpunca kerana rasa tidak puas hati terhadap perbincangan yang dibangkitkan di dalam mesyuarat tersebut, terutama berkaitan pemecatan Tun Mahathir Mohamad serta empat yang lain dan tentang penubuhan PN secara rasmi.
Mereka yang keluar mesyuarat itu ialah Ulya Aqamah Husamuddin, Abu Bakar Yahya, Akramsyah Sanusi dan Tariq Ismail.
Persoalan ramai ialah bagaimana Akramshah boleh hadir mesyuarat itu sedangkan sejak semalam lagi telah tersebar surat pemberhentiannya sebagai Ahli MPT Bersatu yang ditandatangani oleh Muhyiddin sendiri?
Rupa-rupanya baru diketahui bahawa walaupun Muhyiddin telah mengeluarkan surat pemberhentian kepada Akramsyah bertarikh 2 Jun 2020, beliau kemudiannya juga mengeluarkan surat pembatalan pemberhentian itu yang bertarikh 4 Jun 2020?
Kenapa boleh jadi begitu?
Adakah Muhyiddin tidak yakin dengan tindakan pemecatannya sebelum ini, lalu kemudian membatalkannya?
Lebih daripada itu, jika sebelum ini hanya Setiausaha Kerja yang menandatangani surat, mengapa kali ini Muhyiddin sendiri berbuat demikian?
Kenapa tidak Setiausaha Agung lantikannya, Hamzah Zainuddin yang menandatangani surat kepada Akramsyah itu?
Kenapa caca marba sangat?
Adakah Muhyiddin sekarang begitu tertekan dan tidak percaya kepada sesiapa lagi?
(Shahbudindotcom 05/06/2020)

0

0

votes
Article Rating
Kongsikan artikel ini


AKHIRNYA….SEBUAH PENGHARGAAN DARIPADA SEORANG SAHABAT BUAT TYT MELAKA YANG BARU

Tamrin Tun Ghafar
Sabtu – 06/06/2020
( 1 – 15 )
1. Pesanan terakhir Megat Seri Rama, Laksamana Bentan sebagai balasan kekejaman Sultan terhadap isterinya Dang Anum sebelum menikam mati Sultan ialah ungkapan kata-kata:-
“RAJA ADIL
RAJA DISEMBAH
RAJA ZALIM
RAJA DISANGGAH”
2. Sejak peristiwa itu yang diingati sebagai ‘Sultan Mahmud Mangkat Di Julang’, Melaka tidak lagi mempunyai sebarang Sultan sehingga ke hari ini.
3. Namun Melaka terus membangun dan maju, malah lebih maju dan pesat dari negeri – negeri lain walaupun ianya tidak mempunyai sumber asli seperti balak dan bijih timah.
4. Seolah – olah tidak dipedulikan, bukan sahaja kehilangan Sultan tapi yang sedihnya sejak negara mencapai Kemerdekaan 63 tahun dahulu , AKHIRNYA buat pertama kali anak Melaka jati diangkat sebagai Tuan Yang Terutama ( TYT ) atau Gabenor Negeri Melaka.
5. Bagaikan :
‘Belut Pulang
Ke Lumpur ,
Haruan Pulang
Ke Lubuk ,
Sirih Pulang
Ke Gagang’
perlantikan Muhd. Ali bin Muhd. Rastam atau Ali Rastam pada hari Khamis 4hb Jun 2020 SEMEMANGNYA menjadi kebanggaan rakyat Melaka yang telah lama menunggu dan menunggu tak ubah seperti :
‘Pungguk
Rindukan
Bulan’
akhirnya segala mimpi dan harapan telah menjadi kenyataan.
6. Perlantikan Ali ( Tun ) mengingatkan kita sejarah kira – kira 1400 tahun dahulu apabila seorang Penghulu yang kebetulan mempunyai nama yang sama, Ali ( Tun Ali ) dilantik sebagai Bendahara ke-4 bagi Kesultanan Negeri Melaka.
7. Hanya yang membezakan kedua – dua insan ini ialah bapa Tun Ali adalah seorang saudagar yang kaya berasal dari India bernama Mani Purindam sedangkan TYT kita berasal dari keluarga miskin.
8. Perlantikan anak jati Melaka ini sebagai TYT ke-7 adalah satu lagi sejarah Melaka yang seharusnya dicatat dengan tinta emas kerana sebelum ini KESEMUA TYT Melaka adalahyang ‘di import’ dari negeri lain :
i. Tun Leong Yew Koh
( Perak )
31/08/1957 –
30/08/1963
ii. Tun Abdul Malek
Yusof
( N.Sembilan )
31/08/1963 –
30/08/1971
iii. Tun Dr. Hj Abdul
Aziz Abdul Majid
( Selangor )
31/08/1971 –
09/05/1975
iv. Tun Syed
Zahiruddin
Syed Hassan
( Perak )
25/05/1975 –
30/11/1984
v. Tun Syed Ahmad
Syed Mahmud
Shahabuddin
( Kedah )
04/12/1984 –
03/06/2004
vi. Tun Mohd Khalil
Yaakob
( Pahang )
04/06/2004 –
03/06/2020
9. Berbekalkan pengalaman luas sebagai Ketua Menteri Melaka selama 14 tahun iaitu dari 1999 hingga 2013 sudah pasti Ali selaku TYT yang baru beliau boleh memberi pandangan dan nasihat baik kepada Kerajaan Negeri.
10. Saya mula mengenali Ali apabila Othman Muhammad, Naib Ketua Pemuda, dan kemudiannya dilantik oleh Ali sebagai Speaker Dewan Negeri, membuat cadangan kepada saya selaku Ketua Pemuda UMNO Bahagian Batu Berendam ketika itu untuk melantik beliau ( Ali ) sebagai Bendahari Pemuda Bahagian.
11. Selaku Ketua Menteri beliau sering mendapatkan pandangan dan nasihat ayah kami, Tun Abdul Ghafar Baba ( Alfatihah ) walaupun ketika itu beliau tidak lagi menjawat jawatan Timbalan Perdana Menteri dan Timbalan Presiden UMNO.
12. SAYA DAN RAKYAT MELAKA AMAT TERHARU DAN MENDOAKAN AGAR ALLAH SWT MERAHMATI SEGALA APA YANG BELIAU LAKUKAN SEBAGAI TYT MELAKA YANG BARU.
13. Semoga perlantikan anak jati Melaka ini akan dijadikan amalan yang berterusan selepas ini.
14. TAHNIAH
SAHABATKU !!
15. Selamat Menyambut Hari Raya Maaf Zahir Dan Batin.
Wassalam
Terima Kasih.

0

0

votes
Article Rating
Kongsikan artikel ini


PAK WAN ‘BUNUH’ KARIER POLITIK SENDIRI?

Di luar daripada kebiasaan, sidang media Menteri Tugas-Tugas Khas, Mohd Redzuan Md Yusof semalam yang djangka akan mengumumkan perletakan jawatannya, ia akhirnya bertukar menjadi pengumuman sokongannya kepada PN dan Muhyiddin Yassin.
Mohd Redzuan atau Pak Wan seterusnya menegaskan, beliau tidak meletakkan jawatan serta tidak akan meletak jawatan.
“Sekali lagi saya ulangi, saya tak letak jawatan dan takkan letak jawatan,” tambahnya.
Sesungguhnya sebagai seorang menteri yang dilantik oleh Muhyiddin, mengadakan sidang akhbar semata-mata untuk menyatakan sokongan kepada Perdana Menteri adalah sesuatu yang lucu dan kelakar.
Ini kerana, memang sewajibnya semua menteri memberi sokongan kepada Perdana Menteri tanpa berbelah bagi dan jika sudah tidak mahu lagi berbuat demikian, langkah yang betul ialah meletakkan jawatan.
Kalau mahu meletakkan jawatan, barulah wajar mengadakan sidang media khas mengenainya.
Sekadar ingin menyatakan sokongan kepada Perdana Menteri dan tidak meletak jawatan, Pak Wan sepatutnya hanya perlu menghantar kenyataan media dua perenggan saja, bukan mengadakan suatu sidang media khas yang menyusahkan wartawan menulis topik yang hanya layak dijadikan berita kaki saja
Bahkan tidak mengadakan sidang media pun bukan suatu isu sebenarnya kerana sebagai menteri memang beliau wajib memberi sokongan kepada Muhyiddin selaku Perdana Menteri.
Mengadakan sidang media khas mesti berkaitan sesuatu perkara yang besar, mengejutkan dan ada nilai berita yang berhari-hari boleh diperbualkan orangramai.
Adakah selepas ini setiap menteri perlu mengadakan sidang akhbar masing-masing untuk memaklumkan sokongan mereka kepada Muhyiddin?
Begitu pun, sidang media khas Pak Wan semalam itu, dengan pada minggu sebelumnya beliau berjumpa Tun Mahathir Mohamad di Yayasan Kepimpinan Perdana serta telah “menceceh”dengan beberapa orang tentang perasaan tidak puas hatinya terhadap Muhyiddin, sebenarnya lebih merupakan suatu tindakan “u-turn” daripadanya di saat-saat akhir.
Kepada seorang pemimpin Bersatu peringkat Pusat, Pak Wan dikatakan pernah meluahkan rasa kecewanya atas keputusan Muhyiddin melantiknya hanya sebagai Menteri Tugas-Tugas Khas, sedangkan sebelum ini beliau adalah Menteri Pembangunan Usahawan.
Dengan jawatan tanpa portfolio itu, beliau merasakan bukan saja seolah-olah menteri yang tiada kerja, bahkan menganggap dirinya telah diperlekehkan oleh Muhyiddin sebagai kenalan lamanya.
Pak Wan sebaliknya merasakan jawatan yang sesuai dengannya ialah berkaitan hal ehwal ekonomi, atau jika Menteri Tugas-Tugas Khas kekal dipegangnya, setidak-tidaknya Petronas adalah dalam portfolio kementeriannya memandangkan penglibatannya dalam perniagaan berkaitan sektor minyak dan gas sebelum ini.
Kepada kenalannya yang lain pula, selepas pertemuannya dengan Tun Mahathir minggu lepas, Pak Wan turut memberi bayangan jelas bahawa beliau akan meletakkan jawatannya sebagai menteri.
Dalam luahannya, Pak Wan menyebut bagaimana dalam satu perjumpaan kecil di rumah Muhyiddin di mana Perdana Menteri secara terbuka menyatakan beliau lebih meyakini Dr. Radzi Jidin berbanding dirinya.
Untuk makluman, Dr. Radzi hanyalah seorang Senator setelah kalah teruk di Ketereh pada PRU14 lalu di tangan Annuar Musa, namun Muhyiddin telah melantiknya sebagai Menteri Kanan Pendidikan.
Kata Pak Wan lagi, beliau tidak kisah pun jika Muhyiddin menganggap Dr. Radzi lebih dipercayai berbanding dirinya, tetapi tidak perlulah memperkatakannya secara terbuka di depannya.
Malah, Pak Wan ada memberitahu, sebelum beliau berbuat demikian, ia akan dimulakan dahulu oleh Dr. Shahruddin Salleh, Ahli Parlimen Sri Gading pada hari Khamis.
Dan akhirnya, sebagaimana yang disebutnya itu, Dr. Shahruddin benar-benar meletakkan jawatan sebagai Timbalan Menteri Kerjaraya pada Khamis, 4 Jun 2020.
Berdasarkan semua itu, tidak dinafikan Pak Wan memang telah “u-turn” daripada niat dan perancangan asalnya, cuma sebab sebenar beliau berbuat demikian saja yang tidak diketahui.
Namun, apakah tindakan “u-turn” Pak Wan ini menguntungkan dirinya?
Oleh kerana beliau telah “menceceh” kepada beberapa orang mengenai perasaan tidak puas hatinya terhadap Muhyiddin, tidak mustahil perkara itu telah sampai ke telinga Perdana Menteri sendiri.
Maka, rasa curiga dan tidak percaya Muhyiddin terhadapnya tentu saja sukar dielakkan lagi.
Di tambah dengan pendiriannya yang mudah berubah, bahkan ada yang menyebut “dia ni memang tak boleh pakai” sehingga keliru antara dron dan kereta terbang, kedua-dua kem dalam Bersatu iaitu kem Tun Mahathir dan kem Muhyiddin, mungkin tidak memperdulikannya lagi selepas ini.
Lebih daripada itu, melalui sidang media khasnya semalam yang jelas tidak mendapat apa-apa respon daripada kem Muhyiddin, kebarangkalian Pak Wan dipindahkan ke kementerian lebih kanan daripada portfolio tugas-tugas khasnya sekarang seperti tidak ternampak ada bayang-bayangnya.
Bukankah ini bermakna beliau akhirnya tidak akan ke mana-mana, lebih-lebih lagi jika dalam waktu terdekat ini berlaku perubahan kerajaan, ia hanya akan menyebabkan karier politiknya “terbunuh” secara automatik begitu saja?
(Shahbudindotcom 06/06/2020)

0

0

votes
Article Rating
Kongsikan artikel ini


APAKAH PAKEJ RANGSANGAN EKONOMI DIUMUM MUHYIDDIN SAH DIBELANJAKAN?

Persoalan di atas penting dijawab.
Pada 27 Mac 2020, Perdana Menteri Tan Sri Muhyiddin Yassin telah membentangkan Pakej Rangsangan Ekonomi berjumlah RM250 bilion di mana RM25 bilion diperuntukkan sebagai bantuan one-off untuk meringankan beban kewangan rakyat golongan berpendapatan rendah.
Pada 6 April 2020, Perdana Menteri Muhyiddin Yassin membentangkan kali kedua Pakej Rangsangan Ekonomi berjumlah RM10 bilion sebagai subsidi gaji bagi syarikat perusahaan kecil dan sederhana (PKS) supaya mengekalkan para pekerja mereka.
Kemudian, yang terbaru ialah pada 5 Jun 2020, buat kali ketiga Perdana Menteri Muhyiddin Yassin bagi kerajaan Perikatan Nasional (PN) telah membentangkan Pelan Jana Semula Ekonomi Negara (Penjana) berjumlah RM35 bilion.
Semua usaha Pakej Rangsangan Ekonomi dan Pelan Jana Semula Ekonomi Negara ini yang kesemuanya menelan belanja sebanyak RM295 bilion adalah usaha yang baik untuk negara dan rakyat. Hakikat ini tidak dinafikan. Tujuannya baik.
Tetapi tujuan yang baik mestilah melalui cara yang baik. Malaysia sebuah negara yang bergerak atas lunas kedaulatan undang-undang dan keluhuran Perlembagaan.Tujuan yang baik sekalipun tidak dianggap sah sekiranya cara digunakan adalah salah. Ringkasnya, tujuan tidak menghalalkan cara.
Ini kembali kepada persoalan awal-awal tadi. Apakah Kerajaan PN pimpinan Mahyuddin Yassin sebuah kerajaan yang sah yang boleh membelanjakan sejumlah wang negara berjumlah RM295 bilion tanpa diluluskan oleh Parlimen?
Ada hujah yang menyatakan Perdana Menteri Mahyuddin Yassin adalah Perdana Menteri yang sah kerana pada 1 Mac 2020 beliau telah dilantik oleh Yang di-Pertuan Agong berdasarkan Perkara 40(2)(a) dan Perkara 43(2)(a) Perlembagaan Persekutuan.
Perkara 43(2)(a) Perlembagaan Persekutuan menyatakan bahawa Yang di-Pertuan Agong hendaklah terlebih dahulu melantik sebagai Perdana Menteri untuk mempengerusikan Jemaah Menteri seorang ahli Dewan Rakyat yang pada hematnya mungkin mendapat kepercayaan majoriti ahli Dewan Rakyat itu.
Hujah tersebut benar hanya setakat isu perlantikan Perdana Menteri oleh Yang di-Pertuan Agong berdasarkan Perkara 40(2)(a) dan Perkara 43(2)(a).
Tetapi sama ada Perdana Menteri Muhyiddin Yassin benar-benar mempunyai jumlah sokongan majoriti yang mencukupi di Dewan Rakyat perlu dibuktikan secara sahih di dalam prosiding Dewan Rakyat. Bukan berdasarkan akuan bersumpah (SD) yang dibawa ketika mengadap Yang di-Pertuan Agong.
Bukan juga melalui kiraan susunan kerusi di Blok Kerajaan. Yang sah dikira ialah jumlah undi ahli Dewan Rakyat yang hadir dalam sidang Parlimen di Dewan Rakyat tersebut.
Sistem demokrasi di Malaysia mengamalkan prinsip Raja Berperlembagaan dan Demokrasi Berparlimen. Perkara 40(2)(a) dan Perkara 43(2)(a) adalah kuasa Institusi Raja yang diterima pakai oleh Perlembagaan Persekutuan.
Manakala undi percaya di Dewan Rakyat terhadap kerajaan pimpinan Perdana Menteri Mahyuddin Yassin adalah kuasa Parlimen dalam menentusahkan kepercayaan terhadap seseorang Perdana Menteri.
Tun Hussein Onn, Perdana Menteri Ketiga ketika menggantikan Allahyarham Tun Abdul Razak yang telah meninggal dunia telah melalui proses ujian Kepercayaan terhadapnya di Dewan Rakyat.
Waktu itu majoriti Kerajaan Barisan Nasional amat besar, lebih majoriti dua pertiga di Parlimen.Prosiding Undi Percaya terhadap Perdana Menteri Tun Hussein Onn tetap diadakan. Sudah terang lebih bersuluh. Tetapi sekarang majoriti yang ada pada Perdana Menteri Mahyuddin Yassin jadi tanda tanya.
Kerajaan PN pimpinan Mahyuddin Yassin sepatutnya pada 18 Mei 2020 yang lalu membawa Usul Percaya terhadap Perdana Menteri Mahyuddin Yassin. Usul Percaya tersebut adalah usul dari kerajaan PN.
Usul Undi Tidak Percaya oleh Ahli Parlimen Langkawi, Tun Dr Mahathir Mohamad boleh ditangguhkan kemudian. Usul Percaya dari kerajaan PN adalah urusan kerajaan dan perlu diutamakan.
Jika Usul Percaya itu lulus dengan sendirinya Usul Tidak Percaya yang dibawa oleh Ahli Parlimen Langkawi terbatal dengan sendirinya.
Peluang untuk Perdana Menteri Mahyuddin Yassin membuktikan beliau ada sokongan majoriti telah terlepas. Pada 18 Mei 2020 yang lalu, adalah masa yang seawal mungkin untuk Mahyuddin Yassin menyelesaikan isu keabsahannya sebagai Perdana Menteri. Tetapi peluang itu telah terlepas.
Jadi soal sah atau tidak kerajaan PN pimpinan Mahyuddin Yassin berleret-leret sampai sekarang. Bolehkah tanpa ada semakan,perbahasan dan kelulusan di Parlimen, Kerajaan PN pimpinan Mahyuddin Yassin yang keabsahannya dipersoalkan membelanjakan wang negara sebanyak RM295 bilion begitu sahaja?
Jawapan saya sebagai seorang ahli parlimen ialah Kerajaan PN pimpinan Perdana Menteri Tan Sri Mahyuddin Yassin tidak boleh berbuat demikian.
Hassan Abdul Karim
Ahli Parlimen Pasir Gudang
Sabtu 6 Jun 2020

0

0

votes
Article Rating
Kongsikan artikel ini


RAKYAT MAHU PKP DITAMATKAN, SAMBUNG LAGI AKAN JADIKAN SOKONGAN KEPADA MUHYIDDIN LEBIH BERMASALAH

Menjelang jam 3.00 petang ini di mana Muhyiddin Yassin akan menyampaikan perutusan khasnya, tumpuan tentunya adalah sama ada PKPB yang berakhir pada 9 Jun akan disambung lagi atau ditamatkan.
Tetapi, melihat kepada pengumuman Ismail Sabri Yaakob semalam yang menyebut kedai gunting rambut dan salun kecantikan akan dibenarkan beroperasi pada 10 Jun, manakala pasar malam, bazar dan terbuka hanya akan diizinkan dibuka semula pada 15 Jun, ternampak bahawa PKPB mungkin bersambung lagi selepas tempoh yang ada sekarang tamat pada Selasa, 9 Jun depan.
Harus diakui bahawa ramai yang kini mula gelisah jika tempoh PKPB disambung lagi, sebaliknya mereka mahu ia ditamatkan segera.
Dengan kes Covid-19 yang semakin menurun dan disiplin rakyat sekarang ini boleh dikata ditahap membanggakan, terutama dari segi pemakaian topeng muka, penjarakan sosial dan menjaga kebersihan diri, rata-rata berpendapat tiada sebab PKPB mahu disambung lagi.
Lebih-lebih lagi dengan banyak sektor ekonomi telah dibuka dan perniagaan berjalan seperti biasa sejak PKPB dikuatkuasakan, walaupun dalam tahap yang perlahan, jika kerajaan memikirkan kepentingan ekonomi yang mungkin terus lumpuh, menamatkannya adalah pilihan yang wajar sekali.
Kekangan paling utama kepada sektor ekonomi jika PKPB terus dikuatkuasakan ialah halangan perjalanan merentas negeri.
Oleh kerana dalam perniagaan seseorang itu perlu berjumpa dengan orang lain, bermesyuarat, berbincang, melawat tapak dan sebagainya, tidak dibenarkan merentas negeri akan menjadikan banyak urusan tergendala dengan sendirinya.
Setelah hampir tiga bulan tidak dibenarkan merentas negeri, bayangkan berapa banyak urusan perniagaan telah tergendala?
Lantaran itu, adalah mustahak untuk kerajaan segera menamatkan PKPB dan membenarkan perjalanan rentas negeri berlaku seperti sediakala.
Begitu pun, untuk memastikan Covid-19 tidak muncul semula, amalan penjarakan sosial, pemakaian topeng muka, penjagaan kebersihan dan pematuhan terhadap syarat-syarat yang ditetapkan oleh Kementerian Kesihatan, wajar kekal dikuatkuasakan tanpa memilih bulu.
Hanya dengan adanya kebebasan dalam perjalanan ini, berserta beberapa sektor perniagaan yang telah dibenarkan beroperasi sebelum ini, ia merupakan suatu pilihan yang dapat menjadikan ekonomi negara dipulihkan dalam kadar yang munasabah, kalau pun tidak dalam waktu yang segera.
Sebelum ini ramai yang gelisah dan mengeluh kerana banyak urusan perniagaan mereka terhenti kerana PKP dan PKPB, selain tidak kurang yang tutup perniagaan dan hilang pekerjaan akibat daripadanya.
Makanya, jika urusan perniagaan dan ekonomi ini terhalang lagi melebihi tempoh yang lebih lama, pasti ramai yang terus sengsara dan menyalahkan kerajaan atas apa yang berlaku.
Akhirnya, Muhyiddin akan menerima kesan paling parah dengan sokongan rakyat terus merudum terhadapnya.
Sudahlah keabsahan kerajaannya menjadi pertikaian segenap penjuru, ditambah lagi dengan kemerosotan sokongan rakyat yang berpunca daripada ramai yang perut lapar dan poket kosong, kemungkinan kalah jika PRU diadakan dalam waktu terdekat adalah paling mungkin sekali.
Untuk itu, paling baik ialah jika Muhyiddin menamatkan terus PKPB dan membiarkan kegiatan ekonomi berjalan seperti biasa sebagaimana banyak negara lain juga telah melakukannya.
Selain itu, satu lagi kegiatan yang perlu dibuka segera dengan sepenuhnya ialah masjid dan surau.
Di mana-mana kita boleh mendengar keluhan tentang kelembapan kerajaan Melayu/Islam PN ini dalam membenarkan amalan beribadat di masjid dan surau seperti sediakala.
Membenarkan hanya 12 orang atau 30 orang bersolat jemaah dianggap tidak praktikal, berlawanan dan terlalu ekstrem dengan amalan penjarakan sosial yang dibenarkan di kedai-kedai makan, restoran dan mengunjungi pusat membeli-belah yang tiada jumlah tertentu atau had pengunjung yang ditetapkan.
Lagi pun, di kebanyakan masjid dan surau, kecuali solat Jumaat, jumlah jemaah yang hadir pada setiap solat waktu biasanya tidak pun melebihi tiga saf.
Dengan yang demikian, kalau masjid dan surau dibuka sepenuhnya dan solat secara berjarak satu meter dilakukan, ia tidak sama sekali menjadikan ruang bersolat penuh atau sesak yang boleh memberi risiko kepada berkembangnya wabak Covid-19.
Lalu, di mana logiknya dengan ketetapan hanya 12 atau 30 orang saja dibenarkan bersolat jemaah di masjid dan surau?
Apakah hanya 12 atau 30 orang atau kalangan AJK masjid saja yang mahu masuk syurga?
Berdasarkan ini, terutama berkaitan memulihkan ekonomi dan mengiamarahkah semula masjid dan surau, pilihan kini di tangan Muhyiddin menentukannya.
Kalau mahu terus ditolak rakyat, umumkanlah sambung lagi PKP pada perutusan khasnya petang ini.
(Shahbudindotcom 07/06/2020)

0

0

votes
Article Rating
Kongsikan artikel ini